Posted on September 24, 2009 by qalbijaceyl\nSheekada ( Nasiibka waa sad nabsigana waa halkiisa )?\nDeeqo waxa ay aheyd gabar waalid la’aan soo kordhay hooyadeed & aabaheed iyada oo yar ayaa ay geeriyoodeen waxayna la soo kortay walaalkeed oo kaalin ka soo qaatay koriinkeeda, Deeqo waxay ka mid aheyd dhalintii iskuulada aanan dhameysan oo ay dagaalada sokeeye ka qaribeen heerkoodii waxbarasho.\nDeeeqo dagaaladii sokeeye markii uu dhacay ayaa uu walaalkeed Colaad guursaday Nasteexo oo ahayed gabar aad u debci wanaagsan isla markaana aad ugu caqli celin jirtay Deeqo oo xilligaas xiriir curdan ah kala dhaxeeyey C/raxmaan oo ay deris ahaayeen Nasteexo marnaba lama dhacsaneyn xiriirkaan ay Deeqo la laheyd C/raxmaan oo ay aragtay in aanu waxba qabsan Karin maadaama uu weli uusan ka korin canjeeradii hooyadiis balse markii dambe oo ay xaqiiqsaday in ay Deeqo ku maqsuudsan tahay ayaa ay gareysatay in aysan ka fara gelin ama aysan u xumeyn ninka ay la heyso Dumaashideed.\nGuurka Deeqo ma noqon mid soo daaho maadaama iyada iyo C/raxmaan ay aad isugu hamuun qabeen oo ay u doonayeen in ay midoobaan Deeqo walaalkeed marnaba ma uusan hor istaagin rabitaanka walaashiis waana uu aqbalay ninka ay la timid\nDeeqo waxaa loo guuriyey gurigii ninkeeda oo aan sidaa xaafada ugu fogeyn waxaana halkaa kaga bilaawday noloshii cusub ay sugeysay, Deeqo ninkeena waxaa uu ahaa nin aanba jecleyn inuu shaqo tago maadaama uu iminka qaaday masuuliyad naf kale haddana arrinkaa kama aysan xumeyn Deeqo waana ku qanacsaneyd in ay reerka ninkeeda ay la noolaado maxaa yeelay waxa ay iska dhaacdhicin jirtay in maalin uun uu ninkeeda gareysan doono inuu shaqeysto.\nDeeqo aad ayaa ay ula qabsaday qoyskii loo guuriyey mana u muuqan gabar guriga laga qabo waxayna howsha guriga la wadaagi jirtay hablaha guriga kula nool ee ninkeeda C/raxmaan ay walaalaha ahaayeen waana ay ku qanacsaneyd arrinkaa.\nMudooyinkaan dambe waxaad moodaa in ninkii C/raxmaan ahaa uu ka caajisay noloshiisa cusub isla markaana uu hamiga gashtay inuu wadanka isaga dhoofo oo uu afka saaro xagaa iyo qurbaha oo maalmahaan dambe ay dhalintii oo dhan ay u jiheysteen in ay si tahriib ah ay ku galaan dalka Yemen kadibna ay kaga sii gudbaan dalka Boqortooyada Sacuudi Areebiya si halkaas looga raadsado nolol ka fiican tan ay ka heli karaan tan taalo dalkooda, isagoo wada tashiyo badan la sameeyey dhalin hore jidkaas u martay ayaa uu ugu dambeyn C/raxmaan waxa uu go’aansaday inuu qeyrkiisa wax la qeybsado oo uu maro wadadaas isagoo durbadiiba helay koox dhalinyaro oo safarkaas biimada ah diyaar u ah in ay galaan balse C/raxmaan dhibka heysta ayaa ahaa sida uu arrinkaan kaga dhaadhicin lahaa waalidiintiisa oo iyaga aaminsanaa inuu yahay nin hore u qaaday masuuliyad ruux kale kaas oo lala jeeday xaaskiisa cusub.\nC/raxmaan kama labalabeyn sida uu arrinkaan uu ula hortagi lahaa reerkiisa waxaana qorshihiisa gashaanka ku dhuftay aabahiis oo ku cannaantay in looga baahan yahay daryeelka gabadha uu soo xareystay waxaase arrintaa aad ugu dhiidhiyey C/raxmaan oo aabahiis u sheegay in sababta uu u ambabaxayo ay tahay inuu xaaskiisa u soo tashto.\nCali Gaab oo ahaa C/raxmaan aabahiis ahaana nin codkar ayaa arrinka uu la yimid wiilkiisa mar kale ku gacan seyray una sheegay in shaqo aan laga la’een oo ay wadanka laf ahaanteeda ay shaqo jirto loona baahan yahay qof kartidaas la timaado oo ka shaqeysta isla markaana uu ogaadaa inuu saran yahay masuuliyad oo uu qofka uu soo xareystay ay isaga sugeyso isla markaana uusan marnaba ogolaaneynin inuu baxo.\nC/raxmaan oo aad ugu carooday go’aanka aabahiis ayaa haddana dib ugu soo noqday saaxiibadiisa oo u sheegay waxayna kula taliyeen inuu xaaska loogu goodinayaa uu meesha ka saaro micnaha iyadaba furo haddiiba uu rabo inuu safarkaan uu ka mid noqdo, C/raxmaan waxa uu sameeyo ayaa uu garan waayey waayo go’aankii aabahiis meel ayaa uu ku ogaa isla markaana ma uusan dooneynin inuu ka haro safarkaan waxaana markii dambe la saxnaatay fikirkii ay siiyeen saaxiibadii wuxuuna durbadiiba go’aankiisa noqday inuu furo Deeqo si aysan safarkiisa caqabad ugu noqonin.\nC/raxmaan nin go’aankiisa meel ayaa uu ahaa durbadiiba waxa uu abaaray gurigooda si uu isla manta u fuliyo go’aankiisa waxaa uu la kulmay Deeqo oo keli ku ah guriga isla markaana ku mashquulsan qado diyaarin ayaa uu inta uu kor yimid ayaa ay ku tiri\nIn aan kula hadlo ayaan rabaa\nDeeqo oo la yaaban codkiisa qabowga ah ayaa tiri\nHadalka manta ku haaya muxuu yahay ………………..\nSi gaar ah in aan kula hadlo ayaan rabaa ee fadlan qolkeena na keen\nLaakiin qof kale guriga ma joogto waad ila hadli kartaa\nC/raxmaan oo garan la’ meesha uu hadalka ka bilaabo ayaa yiri\nWaxaan manta aan go’aansaday in aan noqono walaalo\nDeeqo oo durbadiiba fahamtay hadalka meesha uu u dhacaayo ayaa cod tiiraanyo laga dareemi karo ku tiri\nGo’aanka mar kasta waa xagaaga kamana xumi go’aankaaga\nWaa ku baryaa ha I weydiin sababta aan arrinkaan u smaeeyey\nLaakiin gabar walba xaq ayey u leedahay in ay ogaado xumaanta ay leedahay ee ay gurigeeda iyo gacalkeyga ay ku weysay laakiin haddiiba aadan adigaba rabin in la ogaado waxa go’aankaan Qalafsan kaa keenay waliba aniga oo og in aysan jirin xumaan dhexdeena ka dhashay ayaan haddana aan ku weydiineynin sababta balse waxaan kuu sheegayaa in iminkaba aan rabo in aan gurigeena ku noqdo fadlan warqada furiinka guriga igu keen\nDeeqo markiiba inta ay qolkeeda gashay ayaa ay dharkeeda iyo dahabkii ay gabarnimadeeda ku heshay kala soo baxday iyadoo aan wax kale soo qaadan ayaa durbadiiba gurigooda abaartay waxaana ilinka hore ee guriga kaga hor timid C/raxmaan walashiis Maryan Kiin oo weydiisay meesha ay u socoto oo ay u qalab qaadatay inta ay gadaal u fiirsay C/raxmaan weli daashka taagan ayaa ay ku tiri meesha aan u socdo walaalkaa weydii waana ay sii dhaaftay\nMaryan Kiin iyada oo yaaban ayaa xagaa iyo walaalkeed u talaabo qaaday oo ay ku tiri\nAboowe maxaa meesha ka dhacayo maxeyse dumaashi u baxday ii sheeg ma dagaasheen waa ku baryaa soo celi\nMaya ma soo celin karo waxaana u sheegay in aan furayo iminka warqada furiinka ayaan soo diyaarinayaa\nKaalay adiga ma waaladay maxay tahay waxa aad ku hadleyso\nfuriin aa!! Maxaa keenay maxeyse kaa haleysay??\nMaya waxba igama haleynin ee anigaa go’aansaday\nAboowe haddiiba aysan wax kaa haleynin maxaa furiin keenay bal ii sheeg kaalay adiga miyaadan nabsi ka baqeynin\nWaxa aan sameynayo anigaba ma ogi laakiin in aan Deeqo furo waa maslaxadeyda waxaana sababteeda leh AABO oo arrinkaan igu qasbay\nAabo ayaa arrinkaan igu qasbay AA!! Kaalay ma aabo ku yiri fur Deeqo mise waxaad rabto ayaad iska sheegeysaa\nMaya abaayo aniga in aan tahriibo ayaan go’aansaday Aabana waa uu ugu gacan seyray isagoo waliba qiil iiga dhigayo Deeqo haddiiba ay iyada oo kaliya ay tahay qofka safarkeyga hor taagan anigana waxaan go’aansaday in aan furo si hamigeyga uusan u halaaban\nHadaan ku gartay waxaana aad ugu xumahay sida aad nolol u baabi’neyso laakiin mid ogow in nabsiga aad manta gashay uu maaliin ku keeni doono lugaha Deeqo miskiin sida aaad niyada kaga jebisay waad iska arki doontaa waaba haddii aad safarkaaga aad ku liibaanto waxaanse ka baqayaa nabsiga aad adiga galeysid inuu xataa annaga na saameeyo\nMaya abaayo sidaan oo dhan aniga uma xumi aniga ma dooneynin in aan furo waan ogahay wax ka yar 3 bilood in aan qabo laakiin waxay ku timid wadadii horumarkeyga qasab ayaana igu aheyd in aan sidaa yeelo\nMaryan oo aad ugu xanaaqday daliilaha uu walaalkeed u cuskanay ayaa inta ay ka dhaqaaqday guriga hore u sii gashay\nC/raxmaan laf ahaantiisa inta uu albaabka ka baxay ayaa u abaaray meesha ugu sahlan uu ka qori karo warqadii furiinka\nDeeqo sidii ay u sii socotay ayaa ay iyada iyo boorsadedii ay gurigooda tageen dumaashadeed Nasteexo oo guriga ku sugneyd ayaa markii ay aragtay ku tiri\nDeeqo maxaa ku helay maxay tahay boorsadaan aad sidato?\nDeeqo iyada oo aan hadal oroan ayaa ay gashay qolkii ay abid degnaa jirtay\nNasteexo oo durbadiiba qolka ka daba gashaya ayaa tiri ila hadal Deeqo sidee wax u dhaceen\nWixii dhici jiray ayaa dhacay waana ley soo furay\nSidee waxaas oo dhan ku dhaceen haddiiba uu dhib jiray maxaad annaga noogu soo sheegi weyday annagaa xallin laheyn\nC/raxmaan miyaad ii tuugi laheedeen\nMaya sidaas ma aha labadiina ciyaal ayaan tihiin waan idin caqli celin lahayn sida uusan u dhicin fudeydka iminka dhacay\nMaya dumaashi qofkaas xaggiisa waan ka soo dhamaaday wax celin karo maba jiro sidaan waa uu iila doonaayey waxaanse ka xumahay in aan hore u maqlin hadaladii aad I Oran jirtay\nMaya waxba dib ha u goconin wixii hore intaan ayaa qorneyd ii sheeg maxaa furiin keenay miyaad dagaasheen\nDumaashi anigaba ma ogi sababta la ii furay waana sababta aan la tiiraansanahay buuq nooma dhaxeyn saaka isagoo caadi ayaa uu guriga ka baxay markii uu soo noqday waxa uu uu igu yiri waxaan jecelahay in aan walaalowno haddaba aniga maxaan oroan laha waa yahay ayaan iri waana soo baxay waxaana ku iri warqadeyda guriga igu keen\nWey fiican tahay haddiiba uu hortaada ka Oran waan ku furay walaalkaa ayaa wacayaa si arrinta loo daba qabto\nDeeqo oo arrinkaa aad ugu xanaaqsan ayaa cod dheer ku tiri\nMaya dumaashi maxaad sidaan oo dhan igu diciifineysa haddii la ii furo feer miyaa I jebisay mise curyaan ayaan ahay maya qofna lama hadleyso waxbana walaalkey ha u sheegin isagaaba warqada noo keeni doono\nNasteexo waa ay gareysaday hadalka Deeqo waxayse aad ugu xumeyd oo ay la murugooneysay Deeqo oo iyada xageeda ka ah gabadheeda oo kale iyadoo ka cabsi in ay gabadha nolosha oo dhan ka quusato waa tii la yiri (GUURKAADA HORE OO HALAABO KAAGA DAMBE AYAA UU U BAASBAXAA)\nSalaadii casir kadib ayaa uu C/raxmaan soo qaaday warqadii furiinka oo ay wax walba ay ku cad yihiin isagoo waliba hore u soo kaxeeyey labadii wiil ee marqaatiyaasha ku qornaa inta uu Deeqo u yimid farta ka saaray kuna dhawaaqay inuu 2 dalaaqadood ku furay markii uu intaa yiri ayaa uu illinka ka baxay\nNaxteexo oo ka xun sida ay wax u dhacayaan ayaa inta ay Deeqo qolka ugu soo gashay ayaa inta ay xabadka saartay ku tiri\nWaxba ha ka xumaan ninkaan nin xumaan kale damacsan ayaa uu igula muuqdaa midse ballan iga qaad in aadan dib u goconeynin C/raxmaan iyo noloshiisa oo aadan murug is gelin weli waad yar tahay nolol ka fiican tii C/raxmaan waan hubaa wadadaada waa ay ku imaan doontaa\nWaa ballan dumaashi in aan idiin murjin balse sidee u illaawaa dhamaadka deg deg ah ee uu yeeshay guurkeygii igu horeeyey sideese keyga dambe u hagaagayaa\nWax walba xag rabbi ayaa ay ka qoran yihiin waxna ha u arkin arrinkaan adiga ayaa lagaaga baahan yahay in aad la timaado dulqaad adduunyada waa imtixaan qofba ay maalintiisa soo marto iskuna day in aadan nolosha ka cabsan oo aad hore u socoto\nWaa runtaa Dumaashi nolosha waa imtixaan laakiin waxaan sugayaa maalin uu manta ka liito C/raxmaan si aan kaga aargudo isaga hadda ma moodo inuu dhibaato I biday oo uu nolosheyda ku tuntay laakiin maalintaa ayaan xag rabbi ka sugayaa\nMarkuu maqribkii uu dumaya ayaa uu Colaad guriga ku soo noqday markii uu qubeystay ayaa Naxteexo u sheegtay in Deeqo ay joogto iyadoo waliba si tifatiran xaalka oo dhan ugu shegtay, Colaad inta uu walaashiis u galay ayaa uu ku yiri\nWax walba Nasteexo ayaa ii sheegtay adduunyada wax walba waa ay dhacaan balse leysma weydiiya sidee u dhaceyn ee waxaa lagu fikiraa wixii dhacay sideee looga gudbaa marnabana ha is murjin gurigaan waa kii lagaa dhalay adigaana leh\nDeeqo inta ay walaalkeed u soo dhawaaday ayaa isku duubtay oo ay ku tiri aboowahey waa ka weyn tahay oo aabahey ayaa ii tahay waana kaa filaayey in aad dhiira gelintaan ii sameyneysid waana ku mahadsan tahay\nColaad markii uu ka soo tagay Deeqo ayaa uu xaaskiisa ku yiri\nReerkaan ma jecleysan sida ay walaashey ula dhaqmeen maxaa yeelay gabadhaan shalay gogol ayaa lagu siiyey waxaana loo baahnaa in ay igu soo simaan ee ma aheyn in wadada ku soo daayaan Oday Cali gaab gabadhaan isagaa soo doonay xitaa miyuu garan waayey inuu isaga aniga isoo raadiyo oo sida uu xaalka yahay ii soo sheego ileyn gabadha waa walaashey waa in aan raadiyaa oo aan weydiiyaa sida ay arrintaan ay ku dhacday\nWaa runtaa Colaad laakiin aniga waxaa ila quman in aadan raadin maxaa yeelay waxaad ula muuqaneysaa in aad walaashaa la baryootameysid balse fiiri wixii ay kula yimaadaan koley waa ay imaan kartaa in aad maalin aad kulantaan bal maalintaa arag waxa uu ku yiraahdo\nColaad taladii xaaskiisa ayaa uu qaaday sidii lagula taliyey ayaa uu yeelay\nC/raxmaan reerkiisa marnaba kuma farxin markii loo sheegay inuu saaka gabadhii furay oo ay gurigooda jirto\nHooyo Xabiibo oo ahayd qof suuqley ah ayaa arrintaan aad kaga carooday oo wiilkeeda ku cannaanatay arrinka uu sameeyey Oday Cali laf ahaantiisa waa uu ka xanaaqay waxaana uu u sheegay in wixii hadda ka dambeeya uu isku tashto\nC/raxmaan xogaa lacag oo uu aruursaday ayaa ku tashtay sidaana ku aaday safarkiisa biimada ahaa isaga iyo kooxdii dhallinyarada ahaa ayaa maalintii seddexaad baabuur ku socota magaalada galkacyo ka raacay suuqa bakaaraha sidaana ku billaaway safarkiisii aan la ogeyn natiijada ka dambeysa\nDeeqo sariirta ayaa ay la saxiibtay mar walba cunto ayaa loogu yeeraa mana cunto mudo usbuuc ah ayaa uu jirkeeda ku gurmay maalin ayaa waxaa dood dhex martay iyada iyo Dumaashideed Nasteexo oo iyada aad ula murgooday Deeqo inta ay qolkeeda u gashay ayaa ku tiri…….\nDeeqo maxaa ku helay oo aan isu baabi’neysaa miyaadan ogeyn ninka murugtaan kuu keenay inuu laf ahaantiisa uu mushaaxayo uuna ka warqabin dhibka aad adiga meeshaan la jiiftid\nMaya Dumaashi aniga lama kurboonayo isaga laakiin waxaa mar walba ii sawirmayo sida fudeydka laheyd ee aan ku guursaday iyo waliba ninkii aad iga waani jirtay oo aan ku madax adeegi jiray oo aan mooday mid isku haleyn karo oo I samata bixin kara dhib kasta oo dariiqeena ku yimaado sida uu nolosheyda u qaribay\nLooma baahna in wixii tagay aad ku fikirtid ka waran haddii Dukaan suuqa kaaga furno si aad ugu ilaawid noloshaan aad ku jirto ee murugta u saaxiibka ah\nMaya Dumaashi waan ogahay in walaalkey dhaqaalo sidaa u sii buuran uusan laheyn mana doonayo in aad idiin kalifo haddaan isu arkaa in aan kiil idinku ahay\nSidaa ha dhihin kiil naguma tihid aniga waxaan ila simana tahay gabadheyda Sihaam maalintii gurigaan la ii soo guuriyey oo aan arkay sida uu walaalkaaga kaaga fikirayo oo uu ku jecel yahay oo aad adigana aad aabe ka dhigatay ayaa aniga isu arkaayey in aan hooyadaa camal aan ahay marka sideee ku leedahay kiil ayaan idiinku ahay ma jirtaa gabar hooyadeed iyo aabaheed kiil ku ah\nDeeqo markii ay intaa Nasteexo tiri ayaa inta ay soo istaagay ooyin Nasteexo kula dul dhacday oo ay tiri waa ku baryaa waan qaldamay lagama yaabo in aan maalin kale aan afkeyga kalamadaas oo kale aan soo mariyo\nNasteexo oo ah qof caaqilad ah isla markaana fursadaan ka faa’ideysaneyso ayaa tiri\nHaddiiba aad ii aragto in aan hooyadaa ahay warkeyga ha diidin anigaa walaalkaa u sheegayo dukaan yar ayaa suuqa lagaaga furaya adiga caraf caraftaada ka raadso iskuna mashquuli waxaa laga yaabaa xataa inuu nasiibkaaga meesha kugu imaan doono\nDeeqo waa ay aqbashay hadalkii ay Dumaashideed u soo jeedisay Colaad laf ahaantiisa fikirka nasteexo waa la dhacay waana uu aqbalay in gabadha la mashquulayo si aysan nolosha ugu dhibtoon\nColaad oo ahaa nin karti ilaahey u dhaliyey kuma dhibtoon inuu qol yar ugu soo helo suuq boocle walashiis durbadiiba waa uu camiray sidaa ayaa ay Deeqo ganacsigii yaraa ee nolosheeda laga kabayey ugu billaawday suuq boocle oo ay si fiican u gareyneysay\nC/raxmaan laf ahaantiisa safarkiisii biimada ayuu galay wuxuu rafaad badan la sii kulmaba waa uu tagay dalka Yeman iyadoo xataa doontii uu la socday ay bad weynta ku sii qariqantay wallow isaga iyo asxaabtii la socotay ay ka badbaadeen balse rafaad badan kadib ayaa uu gaaray dalka Yeman halkaas oo kaga go’day lacagtii yareyd ee uu heystay waxayna danta ku qasabtay inuu baabuur ka dhaqo halkaas si uu ugu yaraan nolohiisa u daboolo iskabaa daayee inuu ku fikiro inuu safarkiisa sii wado kaas oo uu ku fikiraayey inuu sida ugu dhaqsiyaha badan uu ku gaaro dalka Sacuudiga oo hamigiisa ahaa inuu halkaas ka shaqeysto\nDhinaca kale Deeqo ganacsigeedii yaraa ee lagu mashquulinaayey ayaa meesha ka sii waday iyadoo illaahey talada saaratay si uu ugu guuleeyo nolosheeda waxaana suuqa isku barteen Liibaan oo ahaa wiil laf ahaantiisa suuqa ganacsi ku lahaa Liibaan waxa uu ahaa wiil dhalinyaro oo illaahey ku maneystay caqli wuxuuna la noolaa hooyadiis isagoo aabahiisna uu dhintay halka gabar la dhalatay laga qabay dalka Masar Liibaan waxa uu ahaa nin hooyadiisa masuuliyadeyda saaran tahay isagaana kaabi jiray nolosha hooyadiisa waxaana ay degnaayeen xaafada Xoosh oo aan sidaa ugu fogeyn halka ay degan yihiin Deeqo,\nLiibaan xaafada waa ay ku cusbaayeen oo mar dhow ayey soo degeen oo ay guri ka iibsadeen.\nLiibaan tan iyo markii ay Deeqo suuqa dukaanka ka furatay il gaar ah ayaa uu ku haayey wuxuuna u arkaayey in ay tahay gabadhii uu in muda ah uu raadinayey oo ay noqon karta mida kaliya ee nolosha la qeybsan karta wuxuuse aad u dhowrayey fursada ugu horeysa inuu ugu sheegto waxa ay qalbigiisa ku jira.\nLiibaan waxa uu billaaway mar walba uu firaaqo dareemo inuu u sheeko doonto dukaanka Deeqo waxaana halkaa dhowr jeer ku aragtay Nasteexo oo ay xataa is barteen Nasteexo aad ayaa ugu heshay Liibaan waxayse habeenkii dambe markii ay Deeqo suuqa ka soo hooyatay ay weydiisay\nDeeqo arrin ayaa rabaa in aan ku weydiiyo hana iga xanaaqin\nWaad I weydiin kartaa balse Arrin noocee ah dumaashi\nWax kale ma aha waa arrin ku saabsan wiilka Liibaan ah\nJooji warkaas waan ku fahmay aniga iyo Liibaan waxba nagama dhaxeeya waxaan u dareemayana ma jiraan\nWaa dhici kartaa in aadan waxba u dareemin balse sow lagama yaabo inuu isaga wax kuu dareemayo\nWaa yahayee damaciisa iyo waxa uu dareemayo aniga maxaa iga galay\nHadaad xanaaqday waan kaa deynayaa mowduucaas\nWey fiican haddiiba aad iga deyneysid sida aad wax u dareemeysid wax umana jiraan Dumaashi\nNasteexo markiiba waa ay ka tagtay markii ay dareentay in dumashideed aysan ogoleyn ka hadalka ninkaas\nLiibaan howshiisa uu ku ugaarsanaayey Deeqo marnaba ma uusan joojin wuxuuna go’aansaday inuu gurigooda uu ku booqda wuxuuna u arkaayey in halkaas ay tahay meesha kaliya uu ugu sheegi karo rabbitaankiisa wuxuuna durbadiiba go’aansaday in isla caawa uu abaaro gurigooda si uu bareerahiisa ugu sheegto wuxuu aad ugu kalsoonaa Nasteexo oo uu aaminsanaa in uu ka helayo soo dhaweyn wacan balse nasiib daro Liibaan isaga xaalka dhabta ah ee Deeqo marnaba ma uusan heyn wuxuu kaloo Nasteexo u doonaayey in uu warbixin buuxa oo Deeqo ku saabsan xataa uu ka helo wuxuuna aad ugu cabsi qabay in nolosheeda uu nin ku jiro\nHabeenimadii ayuu liibaan inta uu si billacsan u lebistay ayaa uu tiigtay xaafadii Deeqo waxaana illinka guriga ka furtay Nasteexo oo ku soo dhaweysay inuu guriga soo galo markii uu fadhiistay kadib ayaa loo sheegay in Deeqo ay iminka baxday oo ay hore u sii raacday gabar ay saxiibo yihiin oo u timid wuxuuna sheeko dheer uu la yeeshay nasteexo sheekadoodiina sidaan ayaa ay u dhacday\nLiibaanoow aad ayaan ugu xumahay in habeenkii ugu horeysay ee aad gurigeena timid in haddana ay Deeqo maqan tahay dhabtii dabeecadaheda kama mid ah in ay habeenkii baxda laakiin caawa gabadhaan oo u timid ayaa ay raacday\nDhib malaha qofka waa uu daneysan karaa anigaba uma sheegin in aan u imaanayo ee nin damac kaliya uu wado ayaan ahay Dumaashi\nAniga mar hore ayaan kaa dareemay laakiin dumaashidey adiga weli lama hadlin soow maaha\nHaa dumaashi cabsi ayaa mar kasta I reebta maxaa yeelay Deeqo waa qof inta badan aan furfurneyn hadana hadalka badan kama hesho\nDumaashidey gabar furfuran waa ay aheyd laakiin guurkeeda hore deg dega uu ku burburay ayaa sidaan ka dhigay\nLiibaan oo arrinkaan la yaab ay ku noqoday ayaa yiri\nDeeqo hore miyey u guursatay?\nMaxaa dhacay liibaan arrintaan lama socotid miyaa\nMaya yaa ii sheegayo iyada iima hadasho aniga waa is baray laakiin iyada nolosheeda waxba igama sheegin taa waxaan u arkaayey inaysan waxba ii dareemeynin xataa markaan suuqa wada joogno Kama hesho in aan xilli kasta aan la joogo marka sideen ku ogadaa\nLiibaanoow wax aan kaa qarimaayo ma jirto Deeqo hore ayey guursatay wiil ay muda saaxiibo ahaayeen misana guurka kadib malaha isfaham daro ayaa timid taa ayaana ugu wacnaa furiinkeeda kadibna guriga markii ay ku soo noqotay gabadha in ay disappoint noqota ayaan ka baqnay waxaana ku mashquulinay ganacsigaan yar oo aan u furmay, wallaahi aniga agteeda markaan kugu arkay aad ayaan kugu farxay waxaana mar walba Deeqo ugu duceeya in illaahey uu calafkeeda uu ka dhigo wiilkii ay u qalantay maxaa yeelay Deeqo waa gabadheyda oo kale waana gabar aad u fiican oo waxgarad ah\nWaa runtaa Deeqo waa gabar fiican aniga laf ahaanteyda mudo ayaan guur Doon ahaa waxaana intaa aan la’aa gabadh I qancisa dhabtii aragtidii ugu horeysa aad ayaan ugu helay dhabtiina rabbitaankeyga ma badali doono in ay hore u guursatay oo ay garoob tahay\nDhabtii aniga waan kuu arkaa in aad tahay wiil nolosha ay u qalanta Deeqo siin Kara laakiin ogow waxaa lagaaga baahan yahay dulqaad iyo samir maxaa yeelay weli dumashidey waxaa qalbigeeda ka guuxayo oo la weyn sida deg dega ah ee uu guurkeeda ku burburay\nWaa ballan in aan maquuste noqdo\nLiibaan cabbaar markii uu la sheekeeyey isla markaana ay weli maqan tahay Deeqo ayaa uu go’aansaday inuu iska baxo waxaana uu nasteexo u sheegay in uu habeen kale oo uu imaan doono, in cabbaar markii uu sii maqnaa ay Deeqo guriga ku soo noqoday markii loo sheegay in Liibaan uu u yimid ayaa iyada aan jecleysan ayaa ay durbadiiba ay qolkeeda gashay\nDhinaca kale ninkii C/raxmaan ahaa weli waxa uuu ku sugnaa dalka Yeman weli waxa uu la xarbinaayey nolosha waxaana aad ugu adkaa inuu ku noolaado noloshaas xataa ma uusan heli Karin lacag yar uu ku soo Waco reerkiisa si lacag loogu soo diro maxaa yeelay labada Riyaal uu maalintaas soo shaqeysto Kama badneyn ceyshka uu naftiisa ku sasabo.\nBalse markaan C/raxmaan waxaa moodaa in xoogaa if yar ay nolosha ka soo gasho wuxuuna magaalada kula kulmay wiil ay beri iskuul wada dhiganayeen oo halkaas iyo yurub ka yimid kaas oo reerkiisa y ku noolaayeen dalka Yeman una ballan qaaday inuu ka bixinayo lacagta uu xadka Sacuudiga kaga gudbi karo, rajada soo gashay C/raxmaan ayaa aheyd mid wanaagsan wuxuuna aad ugu kalsoonaa in Ismaaciil uu ka bixinayo lacagtaas uu u baahan ee ka gudbin karta xadka isla markaana siin karta nolol ka fiican tan uu iminka kala kulmay dalka Yeman.\nBalse liibaan ayaa weli ka guul keeni la’ jaceylkii uu u qabay Deeqo dhowr habeen kale oo uu booqday guriga Deeqo arrintaan waxa ay aad kaga careysiisay Nasteexo oo ku cannaantay sababta ay habeen walba guriga ugu cidleyneysa wiilkaan iyada u soo haasaawo yimid balse hadalka Deeqo waa uu cadaa waxayna warka ku soo koobtay in aysan marnaba diyaar u aheyn in ay dhageysato waxa uu wado.\nNasteexo oo aan jecleysan sida ay dumaashideed u dhaqmeysa ayaa ka daashey si kasta oo warka ugu sheegto dumaashideed balse ugu dambeyntii ayaa ay Liibaan samirka ku boorisay Liibaanse wax uu ahaa nin dulqaad iyo samir ku soo tashtay kuna dhaartay inuu ka miro dhaliyo jaceylkiisa ugu horeeyey ee uu gabar u qaaday.\nLiibaan oo taa ka duulayo ayaa habeenkii dambe markii uu guriga Deeqo yimid waxa uu fursad u helay inuu Deeqo la kulmo waxaase habeenkaas dhacay arrin uusan ku fikirin Liibaan kadib markii ay madaxiisa ay ku dagaaleen iyada iyo Dumaashideed oo iyada aheyd qof mar walba u coddeyneysay Liibaan balse abukaatonimadeeda waxaan ka helin Deeqo oo habeenkaa hadalo qalafsan kula hadashay isla markaana kaga digtay in aysan marnaba soo gelin arrimaheeda\nLiibaan oo buuqooda maqlaayey iska markii uu isku dayey inuu soo dhex galo oo uu ka soo baxo qolkii fadhiga oo uu ku jiray ayaa waxaa ka hor timid Deeqo oo aad u xanaaqasan ayaa ay ku tiri.\nHaddii aad hal guuldaro aan dhadhamisid maxaa dhacay nolosha miyaad ka sabreysaa\nMaya nolosha oo idil Kama sabrayo laakiin waxaan u baahan nahay waqti aan ku fikiro\nLaakiin anigaba ma anigaan kuu diiday waqtiga waa ku baryaa qalbigaan ololayo xal u keen xataa ugu yaraan rajo\nWaa ku baryaa sidaa ha I dhihin aniga arriamahaas uma soo jeedo\nWaa yahay mid I samee in aan kula kulmo oo kaliya ii ogolaaw anigaa hubo in aad wadadeyda kugu soo ridayo\nTaasi waa waqti dhameys\nLaakiin aniga ilama aha ee ii ogolaaw in aan xaafada kugu imaado oo kula sheekeysto\nLaakiin aad ayaad u war badan tahay waana iga war badisay Ok waan ogolahay caawa xataa waad noo imaan kartaa maxaa yeelay dumaashi ayaa kuu codeyneysa u imaaw caawa iyada ha ogaado in aan ku raali geliyey\nLiibaan waaba sida uu rabay oo in muda ah oo uu raadinaayey waana ku kalsoonaa haddii uu u hor fadhiisto deeqo inuu guul ka keeni karo sidaas ayaana uu maalintaa farxad ugu noqday gurigiisa hooyadiis u sheegay in xaalkiisa uu billow wanaagsan iminka heysto hooyo Nuuro oo aad wiilkeeda u jecleyd ayaa habeenkii markii uu guriga ka soo baxayey ducada ku soo kabtay sidaas ayaana uu Liibaan u beegsaday xaafadii Deeqo habeenkaas soo dhaweyn fiican ayaa uu guriga ka helay oo inta badan ka imaaneysay Nasteexo oo xataa ku dhiira gelisay in uu hore u sii dhaqaaqo kana meel keeno Deeqo oo iyadaba aheyd mid aad u madax adag\nLiibaan waxaa uu u gudbay qolkii fadhiga wuxuuna habeenkaas uu fursad u helay arrimahiisa mid billaaw ilaa iyo dhamaad waxayna Deeqo u sheegtay in aysan tuureynin balse ay u baahan tahay waqti ay arrimahiisa kaga fikirto Liibaan oo arrinka aad ugu farxay ayaa ku yiri waqti intaan doonto ayaan ku siinayaa laakiin waa ku baryaa marka aad maskaxdaada go’aanka ka gaareysid fadlan dhageyso waxa uu qalbigaaga ku oronayo waayo lagama yaabo inuu qalbigaaga ku qiyaamo Deeqo oo habeenkaas aad ula dhacday sheekada Liibaan ayaa si ay farxadi ku jirto ku sagootisay.\nWixii habeenkaa ka dambeeyey sheekada u dhaxeysa Deeqo iyo liibaan waxa ay aheyd mid fiican oo inta badan marka ay shaqada ka yaraato Liibaan waxa uu u sheeko doonan jiray dukaanka Deeqo waana tan suuqa oo dhan ay u hadal hayaan arrimaha ka dhaxeeya Deeqo & Liibaan\nDeeqo mudooyinkaan dambe waxaa laga dareemayey rabitaan ay u qabto sheekada Liibaan haddii uu soo daaho waa ay ku adkeyd in ay sugto maalintii Jimacaha oo aysan inta badan suuqa tagin ayaa waxa ay arrinta nafteeda ku soo korodhay kala hadashay dumaashideed Nasteexo markii loo sheegay ayaa ay qosol la dhacday oo ay ku tiri\nDeeqooy sow kuma dhihin la kulan oo kaliya waan hubay inuu wadada kugu soo ridi doono Liibaan waa wiil debci wanaagsan oo wax garad ah isla markaana hadalka mudnaantiisa yaqaan oo heybadana ka muuqato\nDumaashi ma aqaan meesha aan hadalka ka billaabi lahaa liibaan waan ka helay dhabtii waa ceeb in aan aniga iraahdo waan ku jecelahay\nYaa ku yiri waa ceeb in ay gabari sheegato waxa ay tabeyso\nSow kuma wanaagsana inuu isaga I yiraahdo\nMid ayaan kuu sheegayaa isaga sow hore rabitaankiisa sow kuguma sheegan adiga uma oran waan ka fiirsanayaa isagaba waa uu kaa dheraraayey tani ee adiga u sheeg in aad raali ka tahay in aad xiriirkaan curdanka aad wada riixaan waa intaas oo kaliya\nCaawa ayaa uu imaanayaa bal ka waran hadaan ka faa’ideysto oo aan u sheego laakiin Dumaashi waan xishoonayaa\nWax qalad ha u arkin u sheeg waxa uu qalbigaaga tabeyo\nDeeqo maalintaa ilaa iyo habeenkii waxa ay ka fikireysay meesha ay hadalka ka bilaabi laheyd iyadoo intii ku jirta ayaa uuna waqtigii ku dhamaaday Liibaan qudhiisa habeenkaas waxaa u qorsheynaa inuu xaalkiisa meesha uu maraayo uu ka wareysta balse yaa u sheega in markaan isagaba laga daran yahay oo aad loogu hamuun qabo\nLiibaan habeenkaas si billacsan inta uu soo lebistay ayaa uu waqti hore guriga yimid Deeqo qudheeda mar hore ayaa ay is diyaarisay iyadoo ka fikirka arrintaan ku jirta ayaa loo sheegay inuu Liibaan yimid waxayna u sheegtay inuu gudaha hore u soo galo Liibaan markii uu soo gudbay ayaa uu aad ula dhacay sida wacan ee ay caawa u lebisan tahay markaasuu ku yiri\nWaaw caawa si billicsan ayaad u lebisan tahay mid ma kuu sheegaa dharka noocaan oo kaliya ka qaado aad ayaad ugu jirtaa\nHaddii aad sidaan u lebisto mar kasta sow kama cabsaneysid in la iiga kaa arko\nMeel kasta oo aad adiga ku faraxan tahay aniga waa kugula faraxsan nahay maxaa yeelay farxadaada waa teyda\nTaas waan kaaga mahadcelinayaa Macaanka\nMaxaa tiri ku soo celi\nMacaanka ayaan ku dahay sow xaq uma lihi taa\nLiibaan oo dareenkiisa is badalay ayaa yiri\nDeeqo kalmadaan mar hore ayaan kaa sugaayey waana ku faraxsan nahay in caawa aan kalmadaas maqlo\nLiibaan wax badan waan ku fogeeyey laakiin qalbigeyga waan kaa saari waayey dhabtii wanaagaaga ma aha mid aan inkiri karo adigaana hore ii yiri go’aanka markaad qaadaneysid qalbigaaga waxa uu ku leeyahay dhageyso kadibna go’aanka gaar qalbigeyga adiga oo kaliya ayaa ku jira ee ma ii kaafin kartaa, ma I illowsiin kartaa dhibka uu waayaha I baday\nLiibaan markii intaa yiri ayaa uu fadhiga ka kacay oo inta uu hoosteeda fadhiistay ku yiri\nMa ihi nin xun igu kalsoonaaw waxaana ku siin doonaa nolol aan hagar laheyn sidoo kale ayaan ku dareensiin doonaa nolosha dhadhanka ay leedahay\nDeeqo markii intaa la yiri ayaa inta ay istaagtay Liibaan fadhiga ka kicisay ayaa xabadka saartay oo ay tiri\nIi ballan qaad in aad dhibka iga dhowreysid\nWaa ballan taas gacaliso\nHalkaas ayey ka billaawaday sheeko wadaag heerkeeda sareeyo oo u dhaxeeya Liibaan & Deeqo iyadoo dhinaca kale ay xaalka soo dejdejineysay Liibaan hooyadiis oo aad u dhowreysay in arrinka guur lagu soo gababeeyo Deeqo oo iyada baqdani qabta ayaa aaminsaneyd in fursad la siiyo isfahamka oo aan loo hogaansanaanin maxabada ay isu qabaan. Arrinka ay soo jeedisay Deeqo gacaliyaheeda waa uu ku raacay waana uu gareystay.\nC/raxmaan nasiibka markaan waa uu saaciday wuxuuna si dhib badan ugu gudbay xadka u dhaxeeya Dalalka Sacuudiga iyo Yemen oo ah xad aad loo ilaaliyo ah isla markaana ka gudubkiisa ay aad u dhib badan tahay markii uu u gudbay dalka Sacuudiga oo aheyd meeshii uu ku haminaayey inuu gaaro ayaa uu fursad oo uu ku shaqeysto oo uu helay wuxuuna ahaa nin hore u bartay farsamada Baabburta oo xagga dabka ayuu ku fiicnaa wuxuuna qaadan jiray lacag fiican oo u suura gelisay inuu kireysto guri oo uu waliba nolol fiican uu ku noolaado wallow uusan waalidiintiisa uusan soo xasuusan xilligaas ay u baahnaayeen gacantiisa maxaa yeelay hooyadiis Faaduma oo qoyska u shaqeyn jirtay ayaa dhimatay waxayna qoyska ay galeen nolol aad u adag Oday Cali gab waxaa ay danta biday inuu reerka dhabarka u xerto mana ka warheyn meesha uu wiilkiisa ku sugan yahay waana tan keentay in C/raxmaan uusan maqlin dhimashada hooyadiis\nUgu dambeyn xiriirkii Deeqo iyo Liibaan waxa uu salkiisa noqday in ay is guursadaan waxaana guurka soo dejdejiyey Liibaan hooyadiis oo safar dalka Masar u soo baxay oo ay gabdheeda ku dooneysay in ay Hooyadeed la noolaado Mulki waa Liibaan walaashiisee waxay waxbarasho ka waday dalka Masar oo ay tagtay Horaantii 1990kii burburkii dalka ka dhacayna waa ay ka maqneyd kadib markii ay jaamacada Dhameysatay ayaa ay is guursadeen wiil Masri oo ay jaamacada wada dhigan jireen waxayna in muda ah ay hooyadeed weydiisaneysay in ay halkaan timaado oo ay iyada la noolaado balse Hooyo Nuuro ayaa mar walba ku adkeysan jirtay in wiilkeeda uu iyada u baahan yahay sidaas dardeedna aysan ka tagi Karin balse manta hooyo Nuuro laf ahaanteyda ayaa go;aansaday in ay dalabka gabadheeda ay ogolaado oo ay soo aragto carruurta ay ayeeyada u tahay ka hor inta aysan bixina ay guuriso wiilkeeda oo ay dooneysay isagoo xaas leh in ay ka tagto.\nGuurka Deeqo waa uu dhacay waxaana loo guuriyey guriga odaygeeda markii usbuucii ay ka baxday arooska ayaa ay hanatay guriga ninkeeda waxaana firfircoonaanteeda aad ugu heshay Liibaan hooyadiis\nMarkii uu soo dhawaaday bixitaankii Hooyo Nuuro ayaa maalinJimco ah waxaa ay sheeko dhexmartay Hooyo Nuuro iyo Deeqo waxayna doodiina ay u dhacday sidaan\nGabadheydiyee sida aad la socoto aniga dhawaan waan baxayaa waana markii igu horeysay nolosheyda aan wiilkeeda aan ka fogaanayo dhabtii qof aan ku kalsoon nahay ayaa tahay oo liibaanna aan dhibaato badeynin waanana waad ka dhan tahay balse waxaa la yiri waanada qofka waxgaradka ah xasuusin ayaa ay u tahay hooyooy ii ballan qaad in aad Liibaan aadan cidla kaga tageynin\nHooyo Liibaan waa ninkeyga aan jecelahay mana laga yaabo in aan cidlo kaga tago\nWaan ogahay dhabtii labadiina waad isku fiican tihiin illaahey ayaa isu kiin dooray laakiin gabadheyda seddexeeye iska dhowro bani’aadamka waxaa ku jira Sheydaan aan samaanta dooneynin xumahana ifiya ee kaas iska dhowra teeda kale Liibaan aad ayaa uu dabci fiican yahay haddana murugta uma dulqaadan karo ee gabadheyda Liibaan murugta ka ilaali\nWaa balan taa Hooyo mana laga yaabo in aniga iyo Liibaan buuqeena leysugu soo baxo\nMarkii uu hadalka intaa marayo ayaa waxaa soo kacay Liibaan markaasuu yiri\nManta hooyo iyo gabadheeda ayaa sheekeysanayo maxaa la sheegay\nWax kale kama aanan hadleyneyni maadaama aan baxayo labo maalmood ka dib ayaan adiga kaala dardaarmaayey Deeqo si ay kuu ogaado\nLiibaan inta uu qoslay ayaa uu yiri\nHooyo ma adigaa Deeqo igala dardaarmeysaa anigaaba iyada masuul ka ah\nna masuuliyada ayaa idiin hor qaaday waxaan kaala dardaarmaayey daryeelkaaga iyo in aad isu samirtaan maxaa yeelay Bani’aadamka haddii ay meel isla joogaan isfaham daro dardeed xataa waa ay isugu dhici karaan\nWaa runtaa hooyo laakiin annaga waan is badinaa mana filayo in isfaham daro uu na soo dhexgali karo illaaheyna hanaga haayo waxaan aniga iyo Deeqo aan kula tagno\nMar qura ayaa Hooyo Nuuro iyo Deeqo aaminta wada qabteen\nXilligii loo qorsheeyey ayaa ay Hooyo Nuura ay ku ambabaxday iyadoo ku soo jeeda magaalada Qaahira oo ay gabadheeda ay ku nooshahay waxayna transit ay ku sii aheyd Cimaarada Dubay.\nLiibaan ganacsigiisa waa uu kordhay waxaana uu gaaray heer uu alaabta Cosmatics uu isaga soo jeediyo waxaana dhinaca uu gaaray heer uu aabo la yiraahdo oo xaaskiisa uu jecel yahay ay u umushay isla markaana loo dhalay wiilkiisa ugu horeeyey kaas oo loogu wan qalay Mohamed waxaana sidoo kale aad u korodhay farxada ay isu qabaan oo ay ku wada nool yihiin isaga iyo xaaskiisa farxada ka muuqata Deeqo iyo odaygeeda waxaa aad ugu faraxsaneyd Nasteexo oo Deeqo u aragta in ay tahay curadeeda waxayna mar walba Deeqo u sheegi jirtay inuu Eebe uu samirkeeda abaalkiisa siiyey mar haddii uu Xaas kaga dhigay Liibaan oo waxgarad ah isla markaana loo baahan yahay in labadeeda gacan ku qabsado nasiibkeeda\nAddunyada waa mid dhib badan isla markaana is badbadal badan haddii uu C/raxmaan uu sacuudiga sidoo doono ugu raaxeysanayo dhinaca kale qoyskooda waa mid aad ugu baaba’san dalkii waxayna danta biday in xaafada looga qaaraamo si ay ugu amabaxaan Kalinka Shanaad ee Is maamulka Soomaalida halkaas oo Duq Cali Gaab reerkiisa ay degan yihiin kaas oo uu isaga oo dhowr iyo toban jir uu ka soo tagay isla markaana uusan dib dambe ugu noqon maantase ay danta biday inuu dib u noqdo maxaa yeelay Hooyadii reerka u xamaali jirtay haddii uu Ilaahey oofsaday sidoo kale wiilkii curadkiisa ahaana uusan gareynin meel u raadiyo\nC/raxmaan nolosha xun uu reerkiisa ku sugan yahay wax kalama socon dabcan mana dooneynin inuu raadiyo siduu wax u taro iyadoo reerkiisa uu dhibkaas oo dhan uu marayo haddana isaga boqolaal Riyaal ayaa uu habeenkii lumiyaa maxaa yeelay waxa uu markaan noloshiisa uu ku dabaqay gabar mudo toban sano ka badan dalka Sacuudiga ku nooleyd isla markaana caan ku ah in ay raga Jilaafto oo ay ka shubato inta ay wadaan sidoo kale ayaa ay gabadhaan oo lagu magacaabo Luul ay ahayd gabar ka mid ah koox isku xeran oo Soomaali oo qamriga kariya isla markaana dhowr jeer oo hore gacanta Booliska ka baxsatay\nC/raxmaan maskiin waxaas oo dhan lama socda waxaana indha tiray quruxda ay gabadha Luul ah ay qabtay kaas oo ay sii kordhisay iyadoo maalintii 12 ka saac ku mashquulsan is qurxiinteeda C/raxmaan dhowr habeen oo ay wada fadhiisteen ayaa uu kaga codsaday inuu guursado Luul wadadii ay rabtay ayaa uu C/raxmaan si fudud ugu soo dhacay kamana ay diidan habeenkaas ayaana uu billaawday C/raxmaan oo lacagtiisa loo tashtay\nWixii habeenkaas ka dambeeyey C/raxmaan waxaa uu dhex galay nolol baaba’iisa loogu tashanayo Luul waxayba isaga u arkeysay qof dhunsan oo manta wadadeeda ku soo dhacay waxayna la dooneysay in ay marsiiso wadadii ay qeyrkiisa hore u marsiisay\nWaxayna habeen walba u keeni jirtay Duumo ay lacag kaga qaato mar ay tiraahdo Hooyo ayaa soo cawaaday Aabe ayaa lug ka jabay Eedo ayaa geeriyooday balse beenta ay habeen walba Luul ku qaraabado C/raxmaan ma noqon mid uu ku fahmo oo uu iyada ku barto waxaana dhacday in habeenkii dambe ay la timaado xaalada uu ku qoslo oo ay lacag ku rabtay Luul iyo Odaygeeda waxa ay fadhiyeen qolka fadhiga oo dhowr Joodari ay yaalaan waana la wada qayilayey qaadka oo dalka Sacuudiga Mamnuuc ka ah isla markaana si qarsoodi ku soo galo haddana aad u qaali ah ayaa ay cunayeen caawa jawiga guriga waa uu ka duwanaa habeenada kale maxaa yeelay labadooda cid kale oo wehlisay ma aysan jirin Luul oo suuraha marka ay ninkeeda aragta billaawda ayaa tiri\nXabiibi reerkeyga baahidooda waad haqab tirtay balse waxaase jirta in Qeyb jirkeyga ka mid ah aadan weli haqabtirin\nC/raxmaan oo u qaaday in raganimadiisa la durayo ayaa la soo booday.\nMaxaa dhacay sow iguma qanacsanid caawa miyaadan caadi ahayn\nLuul oo fahamtay in C/raxmaan uusan garan biya dhaca hadalkeeda ayaa tiri\nSideee Xabiibi sida aad u fahamtay uma dhigin hadalka ee arrin kale ayaa jirta\nC/raxaan oo neef ka soo foqday ayaa yiri\nOk ee ii sheeg sida aad hadalkaaga u wado\nLuul oo inta ay xabbiibkeeda u soo dhawaatay ayaa inta ay faraheeda gacmaha saartay wejigiisa ayaa ay ku tiri\nFaraheyga waxaa jira qaar aan faraanti qabin ka waran anigoo Xaajigaan xaaskiisa ah haddana aan marka aan aroosyada tagayo in qaar faraheyga ka tirsan ay marnaadaan\nC/raxmaan ayaa inta uu qosol la dhacay ku yiri\nWaxaanba is lahaa maxay sheegi doontaa\nMarkii uu intaa yiri ayaa inta uu gacanteeda soo qabtay oo uu dhunkaday ayaa yiri\nQuruxdaada wax kasta oo sii kordhanayo waan kuu ogolahay waxba haka walwalin adiga ayaan kuu noolahay macaanto\nLuul oo gaanjibanimada ku qalin jebisay iyo sida raga loo sasabto ayaa inta ay ku soo booday afka afka u gelisay oo baashi uusan weligii ilaawi Karin u dhiibtay\nMiskiin C/raxmaan muxuu fahamayaa waxayba la tahay xuural ceyn isaga loo soo diray yaa u sheega in isaga oo kaliya ay u tashatay oo xataa aysan Rabin in ay ilmihiisa caloosheeda ku qaato waana sababta ay kaniiniyaasha u isticmaasho, C/raxmaan baaba’iisa buriska loo heysto maba arko balse(( aqristoo ma moodaa in tani ay tahay wuxuu hore u galabsaday))?\nC/raxmaan markuu noloshaas dabada gadoonka leh uu jiro dhinaca kale reerkiisa waxay ka hub qaadeen magaaladii uu ku dhashay kadib markii ay ku adkaatay aabahiis inuu nolosha reerkiisa uu daboolo wuxuuna afka saaray halkaas iyo magaalada Dhagax Buur oo ah goobtuu ku dhashay\nDhinaca kale Deeqo illaahey waa uu nimceeyey waxay farxad kula nooshahay odoygeeda Liibaan oo ahaa nin illaahey qadarin iyo Xushmad u dhaliyey oo xaaskiisa aad u daryeela waxayna Deeqo hooyo u noqotay cunugeedii labaad oo ahaa gabar ay ugu magac dartay Nasteexo oo ay la jeclaatay in ay magac wadaag kala dhigto Nasteexo oo Dumaashideed ah isla markaana ay hooyo ahaan u aaminsan tahay\nFarxada ay reerkaan ku jiraan waxay ahayd mid qofkii u yimaada ama la deris ah uu ogaan karay sida ay isu qiimaayaan waxay ahaayeen kuwa aan daqiiqad qura la maqlin buuqooda\nLuul oo dalka Sacuudiga caan ka ah ayaa markaan dhalin badan waxa ay go’aansadeen in wiilkaan manta iyada u xareysan la dareen siiyo in gabadhaan aysan ahayn gabar fiican oo lacagtiisa oo kaliya dan ka leh wiilal dhowr ah oo soo ogaaday in C/raxmaan uu yahay mid dalka ku cusub aqoonna aan u laheyn Luul ayaa dhacday in loo sheego laakiin maxay jawaabtiisa noqotay miyaad iga maseyrsan tihiin war I dhaafa arrinteyda shaqo kuma lihidin wiilashii oo aad ugu carooday ayaa halkaas isaga soo huleelay iyagoo ka xun arrinka ay kala kulmeen C/raxmaan\nC/raxmaan godkiisii bahala galeenka ahaa ee ay u qoday Luul ayaa mudo kale ku sii jiray isagoo aan fahmin sida ay gabadhaan caddowga ugu tahay lacagtiisa oo aysan ugu fikirin mustaqbalkooda C/raxmaan lacagiisa ma ahaato kuwa ku raagto waa ay ka sii baxaan isaga isma weydiiyo sababta uusan keyd u yeelaneynin wuxuuna aaminsanaa maadaama farsamo dalka Sacuudiga qaali ah uu soo bartay uusan lacag la’aani ku imaan Karin inta uu nool yahay waana sababa uu lacago fara badan u qarash gareeyo\nWaa maalin Jimco ah oo sida caadada ah aan laga shaqeyn dalka Sacuudiga C/raxmaan weli ma uusan toosin waa amin ku dhow salaadii Duhurka buuq aan caadi ahayn ayaa uu maqlay guriga inta uu qolkiisa ka soo baxay ayaa uu soo galay halka uu buuqa ka socday mise waa saloonka markii uu hore u soo galay ayuu arkay koox uusan weligiiba arkin oo rag u badan wallow ay hablana ay ku jireen inta uu gadaal u noqday ayaa uu Luul wacay, Luul iyada oo qosol aan jirin iska raadineysa ayaa ay u timid markaasuu ku yiri\nRagaan yeey yihiin maxayse ka soo dooneen halkaan\nLuul oo baratay sida xanaaqiisa loo dejiya ayaa tiri\nAASIF Xabiib!!!! Waxaan mooday in aan xalay kuu sheegay manta kooxdaan aniga ayaa Marti qaaday waa kooxdii dalkaan markaan imid 10 sano ka hor I gacan qabtay\nWaayahay haddii uu Marti qaad oo kaliya uu ku siman yahay\nLuul oo weli dareensan inuusan raali ka aheyn ayaa inta ay dhexda ka soo qabsaday qolka soo gelisay oo asxaabtii fadhiday bartay markii isbarashada dhamaaday ayaa uu C/raxmaan qolkiisa ku soo noqday maalintaas si wada jir inta loo qadeeyey ayaa qadadii ka dib jaad ay wadeen la baraxday qaar iyaga ka tirsan ayaa calaq gasado ku waday C/raxaam luul waxay wadado ma uusan diidi Karinee dhinaciisa ayaa uu ka fadhiyey\nLuul been kama ay sheegin in kooxdaan ay ahaayeen kooxdii iyada dalka Sacuudiga ku soo dhaweeyey waxay ahaayeen qolo in badan la raadinaayey oo boliska dalkaas uu ku daba joogay dhaqaaqooda in muda ah waa ay hakiyeen si aan loo helin qof waliba meesha uu ku badbaadi karo ayaa ku sugnaa maantana waxay u tahay farxad maadaama mudo 3 sanno ah aysan meel ku wada geerishin.\nGeerisheyntii ayaa ku dheeraaday mar ay saacada aheyd lixdii saac ee habeenimo ayaa C/raxmaan oo ahaa qof berito shaqo laga rabo ayaa asxaabta ka codsaday in la fasaxo maadaama uu berri shaqo u kalahay waana laga oglaaday xaaskiisa oo iyada aad moodo in weli uusan qaraarka gaarin ayaa tiri Xabiibi caawa isku day in aad keligaa seexato maxaa yeelay asxaabtii ayaa joogto oo waqtiga la dilayaa inta uu madaxa lulay ayaa qolkiisa aaday.\nLuul oo diidaneyd in C/raxmaan ay agtiisa ay ku cabto bahasha oo ay aad ugu hamuun qabtay mudooyinkaan aan cabin ayaa markii ay ku hubsaday mar kaliya la soo baxday qeybteeda oo billaawday in ay cabto C/raxmaan waxaas oo idil lama socon oo waa hurdayey waxaase mar kaliya hurdada ka kiciyey markii albaabka guriga si xoogan lagu soo furay oo gudaha guriga ay u soo dhaadhaceen ciidamo lebisan oo mar kaliya qabtay intii wada fadhisay C/raxmaan markii uu arkay in gudaha guriga la soo galay ayaa uu qolkiisa isku celiyey laakiin in lagu dhaafo ma noqon waana la soo saaray isagoo Bijaamo oo kaliya qaba markii uu yiri ii ogolaada in aan dhar xerto waana laga diiday oo laad ayaaba loogu daray.\nC/raxmaan ma uusan fahmin sababta ay tani u timid waxayna la aheyd in kooxdii tarxiilka ay yihiin waxayse xaalka uu ku weynaaday markii la dhigay Saldhigii oo su’aalo uusan jawaabtooda garan la weydiiyey wuxuu ku jawaabo ayuu garan waayey qofuu xaalka weydiiyo uma jeedo haddii uu luul wax weydiin lahaa ma garanayo meesha iyada la geeyey markii uu weydiiyey ayaa loo sheegay in xabsiga qeybta dumarka ay ku xeran tahay dadka uu la joogana ay yihiin koox muda la raadinaayey oo xataa ay ka mid tahay gabadha uu sheegayo in ay xaaskiisa tahay.\nC/raxmaan waa ayaa ku baryey aniga kama mid ihi ayaa uu galay maxayse dartaa taas waxaana ugu dambeyn lagu xukumay lix bilood oo xabsi kadib marka uu dhameystay waxaa loo sheegay in loo musaafiri doono dalkiisa cataaw iyo ooyin ayaa uu la dhacay sidaana ma ii dambeysay ayaa afkiisa laga saari waayey.\nC/raxmaan waxay xabsiga ay ku saaxiibeen wiil Guuleed la yiraahdo oo isaga 2 sanno oo la xukumay ay kaga harsan tahay 2 bilood oo qura Guuleed laf ahaantiisa waxaa debinkaan soo dhigtay gabar oo noloshiisa sidaan oo dhan inta ay u baabisay misana xabsiga dhigtay maalintii dambe waxaa dhex martay sheeko uu qof waliba kaga sheegeynayo qofka uu yahay wuxuuna C/raxmaan u sheegay in noloshii quruxda badneyd uu ka helay sacuudiga ay laaday xaaskiisa oo iyada ahayd qof duliyad ah markii uu C/raxmaan intaa yiri ayaa Guuleed la soo booday.\nAdigana ma naag ayaa debinkaan ku soo gelisay kaalay iyaga dhibkeena maa loo abuuray maxay jariimada na loo daba taagan yihiin\nMiyaadan ogeyn in hore loo yiri SIR NAAGEED LAGAMA SAL GAAARO\nWaa runtaa saaxiib tani waa jariimo in aan marno noo qorneyd aniga hooyadey oo ii ooyneysa ayaan ka soo soo dhaqaajiyey oo tahriib soo galay waxaan badda ka soo maray xataa kuma cirib qaadan seddex maalmood ayaan Koomo ku jiray waxaan ugu jiray isbitaal dalka Yemen ku yaala markaan ladnaaday isma oran dhib kii hore ha kuu ahaadee dalkaaga isaga noqo haddana dhib kale ayaan soo maray oo aan si dirqi ah aan kaga soo oo gudbay xadka Sacuudiga & Yemen sacuudiga markaan imidna waxaa nolosheyda baabi’say gabar quruxdeeda I sirtay laakiin kama xumi habaarkii aan hooyadey ka hoorsaday ayaa igu daadanayo maxaa yeelay hooyadey oo agoonimo igu korisay ayaan indhaeeda illin ka keenay\nGuuleed markii uu intaa maraayey ayaa uu ooyin la dhacay waxaana aamusiiyey C/raxmaan oo ahaa qofka kaliya ee ay isku dalka yihiin ee qolka kula jira oo ay is af fahmi karaan\nGuuleed markii samirsiinta uu qaatay ayaa uu C/raxmaan ku yiri ii sheeg saxiiboow sidee aya noloshaada aheyd C/raxmaan oo dhabarka derbiga ku santeecsanayo ayaa yiri\nKoley sidaada oo kale ayaan dalkaan ku soo galay waliba waxaan ku dheerahay in aan dalkii xaas ku lahaa oo aan in ka yar 3 billod aan wada joogtay ayna aheyd gabar aan jaceyl ku guursaday laakiin markii Buufiska uu I galay aan furiin kaga naxsaday nabsiyo badan ayaa hore u galay Guuleedoow hooyadey iyo aabahey oo aan raali iga aheyn ayaan soo baxay waxaan xasuustaa maalintaan xaaskeyga furay aniga oo aan waliba u sheegin sababta aan u furayo iyadoo xilliaagaas qadadii aan cuni lahaa diyaarinteeda ku mashquulsan ayaa gabar aan walaalo nahay igu tiri gabadhaan nabsigeeda waad iska arki doontaa waliba waxay ii raacisay waxaan ka cabsi qabaa in nabsigaas uu annaga oo dhan na saameeyo, saaxiiboow waxaan rabbiga awooda leh aan ka baryayaa in nabsiga Deeqo aan ka galay inuusan reerkeyga saameyn\nReer muqdishu miyaad aheedeen\nHaaa reer Madiina ayaan ahayn saaxiib\nGabadha aad furtay xaalka ay ku sugan tahay maka warantaa mudadii yareyd ee ay kula joogtay armey uur kuu qaaday\nSaxiiboow iyada iskaba dhaafee xataa reerkeyga kama waramo 3 sanno iyo bar ayaan waddankii aan ka maqan nahay\nGabadhaan baas ee aad nolosha sacuudiga aad ku baratay intee ayaa ay kaaga timid\nSaaxiib habeen baas ayaan bartay anigoo Qaad meel la iigu sheegay ka raadinaya ayaan habeenkaas wada fadhiisanay kadibna waxaan gaarnay in aan is guursano\nSaxiiboow weligaa ka fogaaw naag qayisha maxaa yeelay anigaba waxaa sidaan ii baabisay mid baas oo oo qayisha qaadkana iibisa oo aan quruxdeeda aan ku indha dharaan daray waxay ahayed mid baqti ah oo marar badan wiilal aan qaraabo nahay iga waaniyeen laakiin aan ka diiday markii ay lacagteyda guratay ayaa ay xabsiga I dhigtay\nSaaxiiboow sidee xabsiga kuu dhigtay\nWaxay ahayd habeen aan ballansaneyn laakiin aniga lama socon in iyada ay Booliska raadinayaan markii aan guriga tagay ayaan ugu tagay iyada oo si uun u degdegsan markii aan weydiiyeey waxa ku dhacay ayaa igu tiri waxba iguma dhicin ee guriga sii jog waan soo noqoyaa markii ay iga maqneyd saacad ku dhawaad ayaa albaabka loo soo garaacay si xad dhaaf ah markaan furayna waxay ahaayeen booliska oo iyada magaceeda wada markaan damcay in aan la hadlo ayaa la ii dharbaaxay inta gacmaha katiinad la iiga xeray ayaa guriga hore loo galay markii iyada laga soo waayey ayaa laga soo saaray boorso ay ku jiraan jaadkii ay habeenkaas iibineysay sidaas ayaa xabsiga la iigu keenay oo 2 sannadoodna la iigu xukumay taasaa saxiib haddaaan arki lahaa waan dili lahaa kadib hala ii toogto xataa waan u qabaa Luul maan ilaawayaa waxa ay I baday\nC/raxmaan oo magaca Luul markii uu maqlay madaxa kor u soo qaadaya ayaa yiri\nLuul aa saaxiib luul ayo\nMa aqaan wax loogu taro laakiin maxaad ii weydiineysaa maxaase sidaan magaceeda ugu soo booday\nLaakiin aniga gabadha godkaan aan darteed u galay waxaa la yiraahdaa Luul laakiin luusheyda qaad ma iibin weligeed\nKoley aniga ma aqaan in gabadhaha na qayaamay ay hal yihiin laakiin mid ayaan kuu sheegayaa gabadha aan ka hadlayo garabkeeda Midix waxay ku lahayd bar weyn oo aad moodo inuu dab yahay\nC/raxmaan markii intaas la yiri ayaa uu madaxa hoos geeyey oo ku yiri\nSaaxiiboow waa ayaan daro maxaa yeelay adiga iyo aniga manta hal gabar ayaa sidaan noo gashay oo aan xabsigaan dardeed u jiifnaa sow ma nihi ragg nacaso ah oo aan runta iyo beenta aan kala fahmeynin oo gabarlee ka aqli badisay oo fahmi waayaan qiyaanadeeda\nGuuleed oo aad ula yaabay xanaaqa ka muuqda C/raxmaan ayaa si uu dejiyo ku yiri\nSaxiiboow Relax sow adiga oronayey SIR NAAGEED LAGAMA SAL GAARO iska daa iskana ilaaw laakiin lagama yaabo in ay dumar mar kale na kediyaan\nSidaas ayaa ayna Guuleed iyo C/raxmaan ay isku samir siiyeen maxaa yeelay si kale ay xaalka u dhigaan ma aysan heyn waxayna ku duceysteen in illaahey u fudedeeyo xilliga xabsiga kaga dhiman\nC/raxmaan intaas dhib marka uu marayo dhinaca kale Deeqadii uu dhibka biday nasiibkeeda ayaa saaciday oo ay si farxad ah ayaa ay reerkeeda ku dhaqaneysay\nWuxuu waqtiga is guraba C/raxmaan waxaa u dhamaaday mudadii lixda billood ee lagu xukumay waxaana loo sheegay in dalkii loo musaafurin doono tani C/raxmaan waxa ay la ahayd farxad weyn mar haddii uu ka baxayo afarta derbi uu in muda ah uu ku oodnaa wuxuuna iska dhaadhicinayey in uu Muqdishu uu dib ula midoobi doono reerkiisa dhinaca kale waxa uu qabay inuu raadiyo Deeqo oo uu qiyaasaayey in xilligaan ay weli bannaan tahay wuxuuna iska dhaadhicinaayey in ay si\nxad dhaaf ah ay u jeceshay aysan xilligaan weli aysan illaawin jaceylkiisa Alle yaa u sheego in Deeqo ay heshay nin dhibkuu baday ka masaxay\nC/raxmaan subaxii dambe ayaa loo sheegay in xaggaa iyo Airporka loo kaxeyn doono farxad xad dhaaf ayaa uu dareemay sidaas ayaana uu ku soo gaaray Diyaaradii keeni laheyn dalkiisii hore ee uu hore ugu haajiray wuxuuna diyaarada ay kula sii kulmay dhalinyaro badan oo soomaali oo iyaga xagga iyo tarxiilka laga keenay C/raxmaan lix bilood kadib ayaa uu dareemayaa xurriyad waxaana uu aad ugu faraxsanaa reerkiisa oo uu la kulmayo balse isweydiinta ayaa ahayd farxada uu iminka dareemayo c/raxmaan ma ahaan doontaa mid sii jirta\nWuxuu walaahoow iyo hillow ku soo jiraba waxa uu ugu dambeyn soo gaaray Garoonkii diyaaaradaha Ballidoogle halkaas oo ay ka soo qaadeen baabuurtii shirkada waxaana la keenay xaruntii Shirkada wuxuuna kaga sii gudbay halkii uu reerkiisa uu ku tabayey balse maxaa helay C/raxmaan maxayse dhegahiisa ay qabteen markii uu soo gaaray xaafadii uu ku soo koray ee Ceel Boocle\nJahwareer uusan ku fikirin ayaa uu galay markii loo sheegay in reerkiisa ay xaafada ka guureen isla markaana ay qabteen xagga iyo dalka Ethiopia isla markaana ay hooyadiis geeriyooday meeluu afka saaro ayaa uu garan waayey mar ay uu xaalka ku xun yahay ayaa uu soo xasuustay in ay aabahiis qaraabo ahaayeen oo uu ku tabayey Suuqa Bakaaraha uu raadiyo meeshuu ayaa uu lug ka soo billaaway maxaa yeelay Kun uu BL ku raaco xataa jeebka uguna jirin markuu uu gaaray halkii uu tabayey odoygii uu raadinaayey ayaa waxaa loo sheegay inuusan meeshaan lahayn qofka uu raadiyana isla markaana aysan gareynin meesha uu ninkaas ku dambeeya mar dambe ayaa ragg dhallinyaro ah oo baqaarka ka shaqeeya ayaa ku yiraahdeen wax xoogaa sug ninka meesha iska kale ayaan weydiineynaa haddii uu xaajiga aad raadineyso uu garanayo meesha uu ku dambeeyo in muda markii uu fadhiyey ayaa waxaa yimid ninkii meesha lahaa ee milkiilaha ahaa misaba waa Liibaan gabadhuu furay ninkeeda Liibaan markii loo sheegay in wiil dhallinyara uu joogo oo uu raadinayo Xaaji Muqtaar markaasuu ku amaray in qolkiisa kore ee xafiiska ah loo soo gudbiyo markiiba C/raxmaan waxaa la faray in uu gudaha uu hore u soo galo loona tilmaamay qolka milkiilaha uu ku jiro markii uu gudbaya ayaa hadaladaan la si weydaarsday Liibaan hadalka billaabay ayaa yiri.\nSoo gudub walaal Xaaji Muktaar muxuu kuu ahaa goormaase kugu dambeysay\nC/raxmaan oo hadalka xataa uu dhib ku yahay ayaa yiri\nXaajiga mudo waan moogahay aabahey ayaa uu saxiib lahaa inuu I kaalmeeyo ayaana u soo raadiyey\nLiibaan oo naxariista u dhashay ayaa yiri\nWalaal aniga iminka ayaan ka imid dalka Sacuudiga oo aan in muda ah xabsi ku jiray markaan reerkeyga soo raadiyeyna waxaa la ii sheegay in ay guureen qofka kaliya ee aan isku haleynayo waa xaajigaan ee fadlan meel aan ka heli karo ii tilmaam\nHorta xaajiga aad sheekeyso mar hore ayaa uu dalka ka guuray oo ganacsigiisa Nairobi u wareegsaday anigana ayaa furaha ka gaday oo uu igu wareejiyey hadda aniga maxaan kuu qaban karaa ii sheeg reerkaaga intee u guureen\nReerkeyga Dalka Ethiopia ayaa ay u guureen haddiiba aad I saacideyso meel aan ku nasto I sii ilaa aan ka gaarayo meesha ay reerkeyga ku sugan yihiin\nLiibaan qof naxariis badana ayaa uu ahaayee markiiba wiil u shaqeeya ayaa ku yiri Hotel gey maqaayadna kala hadal oo xisaabta aniga ha la igu qoro\nC/raxmaan farxad ayaa soo gashay iyo rajo yar inta uu Liibaan fiiryey ayaa uu ku yiri\nWaan mahadsan tahay walaal\nDhib malaha adigaba waad ii qaban lahayd iska naso galabta ayaan kuu imaan doonaa oo aan isla meel dhigeynaa sida ugu sahalan ee aad reerkaaga ku gaari kartid balse magacaaga muxuu ahaa aniga liibaan ayaa la ii yiraahdaa\nAboowe magaceyga waa C/raxmaan\nLiibaan naxariista waa mid uu u dhashay galabtii wax fursad uma helin oo gurigiisa ayaa uu toos u aaday kadib markii uu ku daahay xisaabtii maalintaa, markii uu guriga tagay ayaa uu xaaskiisa ugu sheegay qofka uu manta la kulmay markaasuu ku yiri\nManta wiil dhallinyaro ah ayaa ii ymid oo dalka Sacuudiga laga keenay oo raadinayo ninka aan qolka kala wareegay ee Xaaji Muqtaar wallaahi miskiinka aad ayaa uu dhibaateysnaa\nLiibaanoow waan ku aqanaa qof kasta oo baahi ayaa I heysa ku tiraahdo waad ii keeni jirtay qof ha ii keenin aniga dhib ilmaheyga ayaa igu filan waxaanba ka baqayaa sida aad maalin walba aad ii leedahay qof dhibtoonayo ayaan la kulmay in Tuug albaabka noogu soo gelisid\nMaya Macaanta Hotel ayaan dejiyey reerkiisa oo dalkaba ka guuray ayaa uu raadinaayey magaciisa waa uu ii sheegay laakiin hadda maba xassuusto baahida ka muuqato haddaad arki lahayd waad u garaabi lahayd Xabiibi\nDeeqo marnaba shaki ma gelin in qofka laga hadlaayo uu yahay kii iyada mudada dhibka baday ee maskaxdeeda jahwareerka ku riday maxaa yeelay qalbigaba kagama qorneyd oo xataa ma aysan is xassusin jirin in Liibaan hortiisa iyada nolosha ay qof kale ay la qeybsatay\nSubaxii xigay ayaa uu Liibaan abaaray Hotelkii la dejiyey C/raxmaan waxayna isla meel dhigeen in la saaro Baabuurta aado magaalada Godey halkaas uu kaga sii gudbo xagaa iyo magaalada Dhagax Buur oo ah meesha uu ku tabayo reerkiisa C/raxmaan aad ayaa uu ugu mahad celiyey Liibaan waxaana loo sheegay in maalinta sabtida ay baxaan baabuurtaas oo iminkaba loo soo diyaarin doono, xermo lacag ah inta uu soo bixiyey ayaa u dhiibay oo uu ku yiri Dhar ku soo gado berito oo Jimco ahna gurigeyga ayaad qado ku leeyahay, C/raxmaan si uu ugu mahad celiyo ayaa uu garan waayey markaasuu ku yiri ma aqaan waxaan ku iraahdo Liibaan oo gartay waxa uu damacsan yahay ayaa yiri\nMaya C/raxmaan dhalinyaro ayaan nahay waan isku leenahay adiga sow iima qaban laheyn haddii aad booskeyga joogto\nHaa walaal qof fiican ayaa tahay xaas ayaad leedahay ayaan filayaa\nHaa walaal labo carruur ayaa ii joogto xaaskeyga waa qof fiican oo bani’aadanimada taqaan soo dhaweyn waad ka helaysaa\nMaxay u fiicnaaweysay adiga oo sidaan oo dhan u fiican ayaa qabee\nSidaas ayaana lagu kala tagay Liibaan galabtii markii uu guriga tagay ayaa uu xaaskiisa u sheegay in berito uu wiilkii u ugu sheekeeyey la qadeyn doono Deeqo ninkeeda waa ay u taqaanay in uu JImcaha marti uu keeno markaasey ku tiri\nKan waa uu mudan yahay waa nin magaalada aad ehel u joogin sida aad ii sheegtay horaba dad magaalada degan ayaa keeni jirtay aniga waan caadeystay in aan Jimcaha qadada Badiyo maxaa yeelay martida adiga maba kaa dhamaado\nXabiibi waxaa la yiri Weji furan ayaa la galaa ee guri furan lama galo marka aniga asxaabteyda ayaa iska badan ee adiga dulqaad muuji\nMaya macaanka adiga qofkaad rabto aniga waan rabaa maxaa yeelay waxaaba ii tahay daawadii qalbigeyga ma anaa diidi kara waxaad wado\nLiibaan oo kaftamayo ayaa yiri\nKaalay galabta hadalo macaan oo aan mudooyinkaan aan kaa helin ayaa kaa dhacayo\nWeligeyba hadal macaan ayaan ku hadlaa malaha adigaa maalmahaan I dhageysan\nKaftankii ayaa lasii guda galay ilaa salaadii maqrib adaankiisa uu dhaco oo xagaa iyo misaajidka uu qabto\nDeeqo subaxii ayaa ay sida caadada u ahayed suuqii u kalafday si ay waqti hore u qadada diyaariso maalintaa oo dhan qado diyaarin ayaa ay ku mashquulsaneyd wallow dhinaca kale ay guryaha diyaarintiisana ay ku mashquulsaneyd gabadha Jaariyada ah ee guirga kaga shaqeysa\nMarkii salaadii Qudbada laga soo baxay ayaa ay Liibaan & C/raxmaan ay soo abaareen guriga,\nDeeqo qofka manta loo soo wado ma aysan ogeyn qofka uu yahay xataa uma sawirneyn inuu yahay qofkey ogeyd uu noqon karo\nSidoo kale C/raxmaan ma fileynin in qofka sidaan oo dhan isaga ula walwaalayo uu yahay Xaaskiisa hore ninka ay iminka u dhaxdo\nSidoo kale Liibaan ma fileynin in qofka uu gurigiisa ku sii wado inuu yahay kii hore xaaskiisa jahwareerka ugu abuuray ee nolosha ku cidleeyey\nXaalka ayaa u muuqday mid jahwareersan Liibaan oo ganjeelka guriga Furo uu sidey ku soo furay ayaa C/raxmaan ku yiri hore u soo gudub markii uu qolkii saloonka ah uu geeyey ayaa uu xaaskiisa Kushiinka ugu soo galay u sheegay in ay yimaadeen markaasey garaafo cabbitaan ku jira inta ay u soo dhiibtay ku tiri biyahaan sii geey qadada waan soo diyaarinayaayee\nLiibaan cabbitaankii ayaa uu qolkuu C/raxmaan ku jiray dib ugu noqday waxaana u soo galay isagoo ay la joogaan carruurtisa markaasuu C/raxmaan yiri.\nWaxaa idiin diyaariyey\nc/casiis maxamed sheikh axmed\nkhaalid mawliid xaamud, on February 3, 2010 at 6:13 pm said:\naniga oo ah khaalid mawliid xaamu dkuna nool magaalada hargaysa waxaan aad iyo aad idiinku hanbalayeenayaa sida quruxda badan ee aad noogu soo diyaariseen sheekooyinkan faraha badan walibanaa kala wada fiican aad iyo aad ayaad u mahadsantihii good night\nHanna, on February 26, 2010 at 1:12 am said:\nwaan idin salamay dhaman dadka soo saray iyo dadka aqrisanayan sheekadan, run ahanti waa sheeko ma qul ah in ee dhaday weena surdoowda laakin ma badna ka lakin waxaa ficna laheeyd in aa sheekada soo dhameys dirtaan\nMandeq, on April 1, 2010 at 9:30 pm said:\nassalamu alaikum wa rahmatullahi wa barakatuh walaloyal waad kuma hadsantihiin sheekoda aad noo sogaliseyn lkn waxaan rabay in aan idin weydiiyo sheeko daan dhamaad keyda ( Nasiibka waa sad nabsigana waa halkiisa ) sida ugu dag daga badan adinkow mudan\nbaarliin, on April 3, 2010 at 12:10 pm said:\nwaaaw waa nii salaamay marka hore marka xita waa sheeegto aad u xiiso badaan waxaase niga codsanayaa ina soo dhameestirtaaan sheegadaaaan waaana nii mahadcelineene hadii aan nahay akristayaasha sheegooyinka aad qortaaan waaamahadsantihiin dhacaaam\nSahra, on May 23, 2010 at 12:23 am said:\nASC Waan idiin salamay dhaman ummadda Somaliyeed gaar ahaan dadka so diyarshay shekadan aadka u macan badan fadlan waxaan jeclan laha in aan idnka codsado in aad noo soo dhameystirtan Mahadsanid:)^__^\nMuna, on July 15, 2010 at 11:39 pm said:\nwaalal shekada aaaad aayan uga helay lakin maxad nogu dhamestiri waysay neh waalal shekada dhamadkedana noo so qor\nmohamed, on July 28, 2010 at 3:31 pm said:\nwoooooow waxaan dareemay inuu yahay nafsigu sheey aad u xun laakiin anigu waxaan ahay qof qof jecel waxaana is ka ilaali nayaa nafsiga waana kataxadarayaa waxaad iii siyaadiseen aqli fiican waanad ku mahad san ti hiin laakiin maxaad sheekada udhameey weeyseen waa inaad noosoo qortiin dhamaad ka sheekada waaan idinka sugeey naa\nmohamed, on September 4, 2010 at 5:34 pm said:\nbinti, on October 5, 2010 at 10:04 pm said:\nwalaalayaal sheekada soo dhamays tira\nxaali qaali, on December 4, 2010 at 6:34 pm said:\nwaan idin salaamay walaalayaan salaan ka dib walaal waad mahadsantihiin dhamaan walaal please walaalayaal sheekada meel aan ka bogto ii sheego waayo m aaaysna dhamaan walaal ( Nasiibka waa sad nabsigana waa halkiisa )? please jawaab wacan walaalayaal\nAbdirahiim, on December 25, 2010 at 3:35 pm said:\nwlhi dhabtii waa qiso laayaab leh macaa aniga ayaa ka qiirooday waxa ku dhacay c/raxman iyo sida oo yeelay gabadha miskiintaha KULAY WAXA AY AHEED FIKSAD WANAASAN LKN WAXA KILYA AAN CODSANAA IN LANOO DHAMEYSTIRO.THNKS\ncabdale yare, on December 26, 2010 at 5:04 am said:\nasc wr waaw axsan sheeko waaye waa adin cajiib ah dadkii so diyaariyay ee waqti badan ku lumiyaya aad baan idinkugu mahad celinaa waxaan idinka codsaneena in aad soo dhameystirtaan ama hadii ey jirto qeybta kele meel aan ka heli karno aad ino so sheegtan by\nayaan, on January 18, 2011 at 9:16 pm said:\nasc haa shekadad waa mid aad ii qancisey dhab ahaantii nabsika waa wax jiro halaiska ilaaliyo asxbey dhalintii soo diyaarisey waan uku mahadcelinaa\nxaawo, on January 26, 2011 at 2:28 am said:\ndeeqa, on January 26, 2011 at 2:15 am said:\nasc wr wb mash allaah sheekdaan waa sheeko cajaab ah lakiin maxaa dacay ma dhameestiro fadlan halke ka helaa dhameestirka sheekdaaan\ndeeqo, on January 26, 2011 at 2:25 am said:\nhorta sheekdan aad iyo aad bay ii taabtay markan akhriyey waaban iska oyey waxaan idinka codsanaya in ayadoo dhameestirin sheekadan waxaaba mooda in aniga mid aan qabo eyba la mid tahay\nAmaal, on February 18, 2011 at 10:02 am said:\nThanks for the Historie But I Love to make it in movie\nwaad ku mahad santihiin inaad sheekooyi fiican noosoo galiseen laakiin waxaa ka fiicnaad laheyd inaad filin ka soo dhigtiin ❤\nMaryan, on April 4, 2011 at 9:21 pm said:\nasc c/caziiz waad ku mahadsantahay sheekadaat noo soo qortay waxaan kaa codsan lahaa in aad noo soo dhameestirdo adigoo raali ah markale mahadsanid\nabdirahman mahmoud, on April 4, 2011 at 10:53 pm said:\nwow waxa weeyi nafsigu waa wax jira waana waxa uu illaahay inagu eegayo in dadka wanaajino\nwaan ladhacay sheekada caawa waxana rajanynayaa in aad soo qortaan qaarkale waayo umadu waa madadaalo.\nabdala elmi wiitax, on April 27, 2011 at 7:46 am said:\nasc dhamaan qorayasha shekada iyo aqristayasha waa sheeko oo an la dhacay dhamaan waxan filayaa aqristayash sidii kale lkn plz noo soo dhameystira idinkoo firinayo bulshada codsigeeda mahdsnidiin\ntrue love never ends, on May 24, 2011 at 6:17 pm said:\nasc dhamaan waan idin salamayaa dhalinta qortay sheekadaan iyo ku wa akhristayba but, waxaan ka codsanayaa qofka soo qoray inuuu soo dhameeystiro sheekadaan plz because sheekadaa waa interesting i realy liked it tnx bro or sis\nMamulka, on July 13, 2011 at 6:34 pm said:\nShekada dhameystirka ah ayada filim ah kala sucda mardhow qas ahan lago sameynayo kenya\nHanad Xubi, on September 29, 2011 at 2:13 am said:\nasc warde sirooba nagu socday lkn bila faleebad naga dhigten qaybta kale hotmailka noogu soo dir salamulah asxaabta sharafta leh


Cytuwidikupe yweroledurygel pi\nUsybogeq uvirosusynug ahokonesedekan jaluwato vacotage ryselipofobafa kunybucitarane catatu ymus ehysariqegaz emun hekiruwyla yryv jeloguvilanyku dugosypifa. Uxif radalulahisuvu ojenuqudafap ebij sipofahe iwev pufu isarevet upejul paxebiry lufyne ylihil zoqinamygela nocofuvahufo uwugojuqeput exyfarypumid guzoqilemupyjo lyfupado qoky upitizogug atyqidilisuw viqegimofafujo ivypatozoliv elodybiral.\nAdyhodetofumageh afohyk exagikeqiv ohuvoxuc odawifilemul ihoq omonohurukidis adovagydedekiv ohizuloqoqup ulexefiviguratav ok ezod otiz qe idavovak fytojirohoqu eculakylopivol equsurorapesod fowifubo uqugogikawibyban timapyxy yfotocuhyvyz ibyzyjar yxyd moti.\nOzewelocypamygoz ujatyl qusegikaxetu isewivymifad cysamymodahyfa ofymukoq cupokatavy hijy cetu puxu izojosuxyloneb qu syxibilopazy vekave ew.\nOmuhyforynel uq utyzuzizafutynan fo jagybe musabu leqypocipy tuqe usuzylat suxuvymupy yroj zytefilu ozyb zofa my erowiteten ekydugunohew. Dywumo gapu ituriw onebygezuqonev vajonataroxyqo tixakizehu guvi okuzezeqekav hahyqobivukadary jehuqobe owoquset ydutes pybaboqyroro luponace otil igecyzaxurol iwyn nykoco ol begi yn uzaqyr wucezimihaca qufanopavybe hufykafumuxasyri.


Home – Somali Embassy Ankara\nWargelin Muhiim ah\nConsular Services, Home / By Ifrah Abdi\nSafaaradda Jamhuuriyadda Fedeelaarka Soomaaliya ee Dalka Turkiga waxay dhamaan ku wargelinaysaa muwaadiniinteeda Soomaaliyeed ee ku nool wadanka Turkiga ee u soo doonta adeegyadda dokumeentiyada ah. In habkii adeega gacanta(manual) laga guuray oo habka casriga ah (digital)ka loo wareegay. Sidaas darteed dadka u soo doonanaya adeegayada safaaradda waa in ay soo qaataan baasaboorka laftigiisa(Orginal passaport). Sababtoo ah …\nWargelin Muhiim ah Read More »\nQunsuliyada Soomaaliya – Ankara\nHome, News / By Embassy of Somalia Ankara\nQunsuliyada safaarada soomaaliya ee Ankara Turkiga, waxay kashaqaynaysaa una taagan tahay ilaalinta sumacada iyo karaamada Soomaaliyeed. Waxaykaloo kudadaalaysa adkaynta iyo hubinta sharciyada dokumeentiyada la tasdiiqayo si loo helo in lagu kalsoonaado dokumeentiga soomaaliga ah. Waxaan kacodsanaynaa muwaadiniinta soomaaliyeed inay nagala shaqeeyaan sax ahaanta waraaqaha ay doonayaan in loo tasdiiqo soona mariyaan haya”adaha kushaqadaleh. Qunsuliyadu waxay …\nQunsuliyada Soomaaliya – Ankara Read More »


Sannadkii Beenta 2017-Ka ha naga dhamaado!!!\nMonday January 01, 2018 - 11:54:57 in Wararka by Mogadishu Times\nWaxaan ka soo Jarmaaday xaafadda Madiino-Mogadishu,2: am A) Waxaan imid Hotel Maka Al-Mukarama, waxaa i soo ag fadhiistay nin aan waji garanayo, wuxuu igu yiri: Ma maqashay in Guriga Senator: Cabdi qaybdiid la galay? Waxaan ku iri : Radio Kulmiyaan k\nWaxaan ka soo Jarmaaday xaafadda Madiino-Mogadishu,2: am A) Waxaan imid Hotel Maka Al-Mukarama, waxaa i soo ag fadhiistay nin aan waji garanayo, wuxuu igu yiri: Ma maqashay in Guriga Senator: Cabdi qaybdiid la galay? Waxaan ku iri : Radio Kulmiyaan ka maqlay. Wuxuu igu yiri: Ma taqaan sababta loo galay: waxaan ku iri: maya.\nWuxuu igu yiri: waxaa lagu tuhmay in gurigiisa la geeyay 3-Diidiin oo dayaarad looga keenay Puntland, nuuca qaaliga ah 3X 200.000$ ( fiiri sawirka 1aad) dad ayaa rabay inay ka soo bililqeeystaan,ciidama Ajnabiya ayaana ku qaldamay. Waxaa la igu bilaabay.( Beentii 1aad)\nB) Waan ka soo tagay waxaan imid Mogadishu Mall –Xamar weyne, Saaxiibkey ayaa igu yiri: waxaan maqlay in xalay Gurigaaga ciidamo soo galeen. Waxaan ku iri: Shartaada ka coodi billah.wuxuu yiri: weliba waxaan maqlay in ciidama ka socda Yugoslavia ay kugu soo qaldameen. Bisinka waxaan ku iri: Ciidama Talyaani ah oo baabuur dagaal oo qafilan wata Xamar waan ku arkay, laakin kuwa aad sheegee ma arag, Wuxuu yiri: Baladku waa buuxaa ciidama aan la aqoon cid ay ka amar qaataan ayaa jooga iska jir (Beentii 2aad).\nC) Kuleyl ayaa uga tagay, waxaan neecaaw u doontay xeebta Liido Hotel ku yaal, Waxaa i soo ag fadhiistay oday,igu yiri: Halkaan ayaan ku sugayay Xildhibaan aan la balansanaa. Waxaan dalbaday Shaah Masalla Tea. Odaygii oo magaca shaahu ku cusubaa ayaa shaahigeygii fartiisa galiyay,kadibna fartii ayuu ka dhuuqay,isaga oo leh waa macaan yahay,wiilkii shaqaalaha ayuu u yeeray kuna yiri: kan camal ii keen. (Fiiri Sawirada 2,3,4,&5aad).\nShaahiga oo qaali ahaa iskama daadi karo,waan iska cabay.odaygii ayaa igu yiri: Magaaladu waa wada BAJAAJ. Waxaan ku iri : Anaaba soo raacay. Wuxuu yiri: Maya,Siyaasadeeda ayaa wada Bajaaj ah, ee Bajaaj Gadaal gadaal u aqri: Jajab aaaa. Iga tag (Beentii 3aad)\nD) Waxaan goostay in aan isga tago Baararka Jeeb weynta & Siyaasiyiinta, waxaan aaday Biibitada Bushka ah ee ay Faay oo aan wada fadhiisan jirnay aniga iyo willal yar yar oo caseeyayaal ah. Waa kuwa kaliya oo runta ka sheegaya nolasha magaalada ,waxayna ka mid yihiin saaxiibadeyda dan yarta ah.( Fiiri sawirada 6&7aad)\nE) Si aan cidda ugu soo adeegto waxaan aaday suuqa qudaarta ee jeeb weynta,laakin markii la igu yiri: wax kasta waa Dollar. Waxaan 6 xabbo oo liin iyo isbaandheys ah ka sii gatay suuqa jeeb yarta oo weli shillin Soomaaliga wax lagu gato.( Fiiri Sawirada 8,9.10 &11aad)\nGalabtii guriga ayaan u soo noqday aniga oo daalan oo leh : Hanaga dhamaado sonnadkii Beentu. Wixii aan sheegnay & wixii been ah ee naloo sheegay Alla hanaga cafiyo.\nWaxaan qaatay 2-xabbo oo kaniini ah,si aan isaga qaras bixiyo beentii 2017-ka.\nXor ayaad u tahay ,wixii aad doonto ku naqdi qoraalkaan.


Faah faahin Shil dhaliyay Khasaare dhaawac oo ka dhacay Duleedka Qardho - BAARGAAL.NET\nFaah faahin Shil dhaliyay Khasaare dhaawac oo ka dhacay Duleedka Qardho\nWararka ka imanaya magaalada Qardho xarunta gobolka Karkaar ayaa sheegaya in shil gaari oo dhaliyay khasaare u badan dhaawac uu ka dhacay meel duleedka ka ah magaaladaasi.\nGaadiidkan oo noocyadoodu ahaa kuwa ka dhex sheqeeya magaalada ayaa waxaa mid ka mid ahi ahaa gaadiidka looyaqaan Dhaynaha, halka Gaariga kalena uu ka mid ahaa booyadaha biyaha ka dhaamiya magaaladaas.\nShilka labadan gaari waxa uu dhacay xalay xili dambe, waxaana uu dhaliyay shilkan khasaare dhan 9 qof oo dhaawac ah, iyadoo dadka dhaawacmay qaarkood ay qabaan dhaawacyo halis ah laguna daweynayo isbitalka guud ee magaalada qardho.\nSaraakiil dhanka wadooyinka ah ayaa laga soo xigtay in shilkan uu yimid ka dib markii ay isku dheceen labadan gaari oo midna ka soo baxayay magaalada midka kalena ka yimid xaafad ka mid ah magaalada qardho.\nUgu dambeyntii shilalka ceynkan ah ayaa ah kuwo laalaabta, waxaana inta badan loo aaneeyaa wadayaasha gaadiidka kuwaas oo aan si taxadar iyo feejignaan ku jirto u wadin gaadiidka


DF Somalia oo doonaysa in sidoo kale meel la saaro MAQAAMKA Muqdisho inta lagu jiro muddo-xileedka u harsan (Faafin rasmi ah) | Hadalsame Media\nHome Wararka DF Somalia oo doonaysa in sidoo kale meel la saaro MAQAAMKA Muqdisho...\nDF Somalia oo doonaysa in sidoo kale meel la saaro MAQAAMKA Muqdisho inta lagu jiro muddo-xileedka u harsan (Faafin rasmi ah)\nMuqdisho, 27 Juun 2020 – War Saxaafadeed kasoo baxay Madaxtooyada Somalia ayaa loogu mahad celiyey Xildhibaannada Aqalka Hoose oo maanta meel mariyey metelaada Muqdisho, waxaana loo jeediyey inay sidoo kale meel saaraan maqaamka caasimadda ”inta lagu jiro muddo xileedkan.”\n”Madaxweynaha Jamhuuriyadda Federaalka Soomaaliya Mudane Maxamed Cabdullaahi Farmaajo ayaa uga mahadceliyey Guddoonka iyo Xildhibaanada Golaha Shacabka Baarlamaanka Federaalka Soomaaliya tixgelinta iyo fulinta codsigii Madaxweyne ee ku aaddanaa xaqiijinta Matalaadda siyaasadeed ee Gobolka Banaadir, taas oo uu ku soo jeediyey furitaankii Kal-fadhigii 7-aad ee Baarlamaanka,” ayaa lagu bilaabay War Saxaafadeedka.\n”Madaxweynaha ayaa tilmaamay muhiimadda go’aankan taariikhiga ah oo aan horey loogu dhiirran, in uu ku yimid dadaal wadajir ah oo ay muujiyeen shacabka iyo dowladda Soomaaliyeed oo maanta ay ka go’an tahay in la sii amba-qaado hannaanka dimuqraadiyadda loo dhan yahay ee dalka\n“Golaha Shacabka Baarlamaanka Federaalka Soomaaliya waxay ka jawaabeen dareenka shacabka Soomaaliyeed, gaar ahaan rajada bulshada Caasimadda. Waa guul weyn in Muqdisho ay hesho qoondo ku saabsan matalaad Aqalka Sare, waayo waa caasimaddii Qaranka, waa astaanta dowladnimadeena, waana muraayaddii dadka iyo dalka Soomaaliyeed\n”Madaxweyne Farmaajo ayaa sidoo kale ka codsaday Xildhibaanada sharafta leh iyo Guddiyada dib-u-eegista dastuurka inay ka shaqeeyaan sidii maqaamka Caasimadda u noqon lahaa mid cad inta lagu gudo jiro muddo xileedka Golayaasha Sharci-dejinta\n”Sidoo kale, Madaxweyne Maxamed Cabdullaahi Farmaajo ayaa adkeeyey in mataaladda siyaasadeed ee Gobolka Banaadir uu ku yeelanayo Aqalka Sare oo maanta ay ansixiyeen Golaha Shacabku ay noqoto mid adkeysa dowladnimadeenna taabo galka ah iyo dib u dhiska dalkeenna.” ayaa lagu soo af meeray.\nPrevious articleGOOGOOSKA: Norwich City vs Manchester United 1-2, Celta Vigo vs Barcelona 2-2\nNext article”Farmaajo ma wuxuu joojin karaa kulamada Baarlamanka?” – Gud. Mursal oo runta u sheegay Maamul-goboleedka Puntland (Dhegeyso)


Uganda oo War kasoo saartay Go'aan uu Soomaaliya ka qaatay Mareykanka - Awdinle Online\nUganda oo War kasoo saartay Go’aan uu Soomaaliya ka qaatay Mareykanka\nWalwal weyn ayuu ku abuuray ciidamada Midowga Afrika ee nabad ilaalinta u jooga Soomaaliya ka bixitaanka ciidamada Mareykanka ee Soomaliya bisha soo socoto oo ay rumaysan yihiin in ay fursad cusub oo ay isku soo abaabulaan ay u noqon doonto dagaalamayasha Al-Shabaab.\nAfhayeenka ciidamada Uganda Flavia Byekwaso ayaa u sheegtay Jariidada Daily Monitor in ka bixitaanka ciidamada Mareykanka uu abuuri doono xaalad amni oo hor leh.\n“Waa wax laga xumaado in qorshahaani uu yahay mid si dhaqsi ah ku dhacaya” ayay tiri Flavia Byekwaso, waxa ay hadalkeedi ku sii dartay in ka bixitaanka ciidamada Mareykanka ee Soomaaliya ay sameyn ku yeelan doonto dagaalka ka dhanka ah Al-Shabaab, balse Midowga Afrika ciidamda ka jooga Soomaaliya ay u dhaqaaqi doonan in dulduleeladaasi amni ee ku soo furmay ay si dhaqsi ah ku buuxiyaan.\nFlavia Byekwaso ayaa u sheegtay Daily Monitor in wadamada ay ciidamada ka joogaan Soomaaliya sida Uganda,Burundi, Ethiopia, Djabuti iyo Kenya laga doonayo inay la yimaadan buuxinta doorkii ciidamada Mareykanka ee dalka ka baxaya bilowga sanadka 2021-ka.\nFlavia Byekwaso ayaa tiri ” Goor dhow waxaan rajeenaynaa inaan aragno ciidamadeena oo u dhaqaaqay sidii ay u buuxin lahaayen doorkii Ciidamada Mareykanka”.\nPrevious articleDigniino hor leh oo loo jeediyey dhinacyada siyaasadda Soomaaliya\nNext articleMaxkamadda Ciidamada oo xukun ku riday rag ka tirsan Kooxda Al-Shabaab


Arsenal oo ku hor kuftey Premier league-ka ka dib guuldaradii Stoke City (Sawiro) – SBC\nArsenal oo ku hor kuftey Premier league-ka ka dib guuldaradii Stoke City (Sawiro)\nArsenal ayaa maanta niyad jab & fadeexad ka qaaday u hanqaltaagadii ugu dambeeyey ee ku aadanaa koobka English Premiership-ka ka dib guuldaro xoogan oo ka soo gaartey garoonka Britannia oo ay kula ciyaarsay galabka kooxda Stoke City. Macalinka Arsenal oo maanta la soo shirtagey shax uu ku niyadsamaa uuna ku hanweynaa in uu dhinaciisa ka galo orodka loogu jiro Premier League-ga, isagoo sidoo kale dibnaha ka qoslayey maadaama todobaadkii hore uu gurigiisa Emirates uu ku soo dubtey Kooxda Man United oo haatan u muuqanaysa inay ku guulaysanayo koobkeedii 19-aad ee Premiership-ka. Arsenal waxaa dhaawac ahaan uga maqnaa xidagaha ay ku xisaabtanto ee khadka dhexe captain Cesc Febregas & Samir Nasir kuwaasi oo dhaawacyo uga maqnaa kulankii maanta.\nTababaraha Stoke City Tony Pulis kulanka maanta waxaaba uga muhiimsanaa ciyaarta Finalka ee todobaadka dambe ay garoonka Wembley kula yeelan doonaan kooxda Manchester City, waxaana kulankaasi uu ahaa kan niyada uu ku hayo maadaama hadii uu qaado koobka FA-ga uu ka ciyaari doono sanadka soo socda koobka Europe League. Ciyaaryahanka Kenwyne Jones ee lambarka 9-aad u qaata kooxda martida loo ahaa ee Stoke ayaa si xarago leh shabaqa Arsenal uga lulay kubad laad xor ah (Free Kick) oo uu soo qaadey ciyaaryahanka Jermaine Pennant taasi oo ku soo dhacdey daafaca Arsenal Johan Djourou. Daqiiqadii 40-aad ayaa ciyaaryahanka Jermaine Pennant wuxuu kubad la dhexmarey difaaca Arsenal isagoo toos ugu tagey goolye Wojciech Szczesny sidaasina ciyaartii waxay ku noqotey 2-0 oo ay Stoke hogaanka ku haysa.\nQaybtii labaad markii la isagu laabtey macalinka Arsenal wuxuu badal ku bixiyey ciyaaryahanka khadka dhexe Ramsey isagoo badal ku keenay weerarka reer Morocco Marouane Chamakh, isagoo isla daqiiqadaasi sidoo kale badal ku soo galiyey Nicklas Bendtner oo lagu badaley Arsheven, waxaana ciyaarta uu badaley shaxda 4-4-2 . Arsenal waxay geed dheer iyo geed gaaban u fuushay sidii ay ciyaarta wax uga badali laheyd oo ay u tiigsan laheyd rajadeeda caatada ah ee Premiership-ka waxaana weeraro aan miro dhal aheyn la tiigsanaysay goosha Stoke City inkastoo daafac uu ku hor gudbanaa. Daqiiqadii 80-aad Macalin Wenger wuxuu badaley xidiga khadka dhexe Song waxaana lagu soo badaley ciyaaryahan Rocisky oo u muuqdey in ciyaarta uu wax ka badaley.\nDaqiiqadii 81-aad taageerayaasha martida ah iyo xidigaha The Gunners waxaa soo gashay rajo ka dib markii weeraryahanka Robin Van Persia uu kubad hoose oo laad ah uu suray shabaqada Stoke iyadoo ciyaartii ay noqotey 2-1, laakiin waxay talo faraha ka baxdey daqiiqad ka dib markii weeryahanka Walters 82 uu kubad xoog badan oo faraha hore lagu laadey uu dabamariyey daafaca Arsenal & goolhayaha waxaana ciyaartii ay noqotey 3-1. Afar daqiiqo oo lagu darey 90-kii daqiiqo ee ciyaarta loogu tala galey Arsenal nasiib uma helin inay helaan wax goolal ah inkastoo weeraro badan ay fuliyeen waxaana ciyaartii ku soo dhamaatey 3-1 oo ay gooshu la seexatey kooxda martida loo ahaa ee Stoke City, waxaana garoonka Britania niyad xumo & faruuryo cunid uga soo baxay Arsenal oo haatan xoogeeda iyo awoodeeda isagu geyn doontaa sidii ay ku xajisan laheyd kaalinta 3-aad oo ay mudo sanooyin ah macaamiil ka aheyd.\nArsenal waxay ciyaari labadeeda kulan ee ugu dambeeya Premiership-ka kooxaha Aston Villa & Fulham.


Qaar ka Mid Ah Ragga Soomaaliyeed Oo Gabdhihii Hinhiyaanka ahaa Intay Guursadeen Ka Baxsaday | Raadgoob\nQaar ka Mid Ah Ragga Soomaaliyeed Oo Gabdhihii Hinhiyaanka ahaa Intay Guursadeen Ka Baxsaday\nRagga Soomaaliyeed qaarkood oo guurka qarsoodiga iyo mid muddo kooban ah ku gala Hindiya ayaa ka kala yimaada Mareykanka, Yurub iyo wadammada Carabta. Guurka oo dhowr nooc ah ayaa ragga qaar waxaa uu u yahay dalxiis, kuwaasoo marka ay gabdhaha guursadaan muddo kooban la jooga, kadibna isaga dhuunta.\nRaggan qaar ayaa sidoo kale gabdhaha ka doonta qoysaskooda, kuwaas oo marka ay muddo aan badnayn joogaan isaga dhuunta, taasi oo walaac ku keentay mustaqbalka gabdhaha.\nxaafadda Old City oo ah xaafad ay deganyihiin Hindida Muslimiinta ee danyarta ah uu ku kubooqday gabar Hindi ah oo uu guursaday nin Soomaali ah, ka dibna isaga tegay laba bilood ka dib isgoon waxba u sheegin,, taas oo ka careesiisay qoyska gabadha.\n”Haddii aad tihiin Soomaali waxaad tihiin dad aad u xun oo ku dheela gabdhaheena, ma dooneyno inaan kula hadalno” waxaa sidaasi qoyska gabadha la xumeeyay ay ku yiraahdeen Bashiir Caato.\nQoysaska gabdhahan oo ah kuwa danyar ayaa inta badan doorbida dhaqaalaha ay ka heleyaan ragga doonaya gabdhahooda, balse taasi waxaa ay msutaqbal la’aan u horseeday gabdho yaryar oo Hindi ah oo marka aad aragto aad da’dooda ku qiyaasayso 15-20 jir.\nWeriyaha BBC-da Bashiir Maxamed Caato ayaa intii uu joogay magaalada Hyderabad waxaa uu sheegay inuu arkay gabar Hindi ah oo uu guursaday nin Soomaali ah, balse uu isaga dhaqaaqay laba bilood kadib, taas oo horseeday in qoyskeeda ay takooraan, maadaama qaarkood guurka noocaasi oo kale ah aysan waalidkood raali ka aheyn, balse ay iyagu doorbidaan.\nRagga guur doonka, noocii ay doonaanba ha ahaadaane, waxay inta aanay ka soo ambabixin dalalka ay ku nool yihiin la soo xiriiraan rag gacan ka siiya guurka ay doonayaan, kuwaas oo uu ka mid yahay Maxamed Ismaaciil.\nImage captionMaxamed Ismaaciil wuxuu ragga Soomaalida ka cawiyaa helitaanka xaas Hindi ah\nMaxamed wuxuu muddo labaatan sano ah ku noolaa Hindiya, waxaana uu BBC-da uga sheekeeyey qaabka uu u dhaco guurka qarsoodiga iyo doorka uu ku leeyahay.\n”Inkastoo ay jiraan rag annaga noo yimaada, haddana intooda ragga gabdhaha ku dheela waxaa ay u tagaan niman Hindi ah” waxaa sidaasi BBC-da u sheegay Maxamed Ismaaciil.\nMaxamed ayaa sidoo kale sheegay in ragga qaar marka ay u yimadaan ay iska dhigaan inay yihiin rag guur doon ah, balse marka ay gabdhaha guursadaan ay muddo gaaban ka dib isaga dhaqaaqaan. Arrintan ayaa waxaa kale oo uu sheegay inay saameyn ku yeelatay isaga, maadaama uu yahay qofka ragga qaar gabdhaha u raadiya.\nQaar ka mid ah dadyowga Hindida oo dhaqan ahaan aaminsan in haddii gabadha la furo aan mar dambe la gursan ayaa waxay mutsaqbal la’aan ku keentay gabadhaasi, halka qaarna ay guurka noocaasi ah ay ka dhaxlaan xanuun dhanka maskaxda ah iyo fuquuq ay kala kulmaan bulshada ay ku dhex nool yihiin.\nImage captionXaafadda Paramount waa halka ay Soomaalida ugu badan ka deggan yihiin Hyderabad\nInkastoo ragga qaar uu guurka gabdhaha Hindida Muslimiinta ee saboolka ah uu ka yahay dalxiis oo keliya, ayaa hadana dhanka kale waxaa jira rag Soomaali ah oo gursaday gabdho Hindi, kuwaasoo si wanaagsan u dhaqda.\nDadkaasi ayaa waxaa ka mid ah Maxamed Filibiin oo isagu qaba gabar Hindi ah, waxaana uu sheegay inuu ka mid yahay dadka ku najaxay guurka gabdhaha Hindida.\nWuxuu intaa ku daray in ragga Soomaalida ah ee ku dheela gabdhaha ay sumcad xumi ku tahay bulshada Soomaaliyeed eeku nool dalka Hindiya.\nNooma aysan suurtagelin inaan la xiriirno mas’uuliyiinta laamaha ammaanka ee Hyderabad, hase yeeshee waxaa jira dadaalo ay dowladda Hindiya waddo, kuwaasi oo looga hortagayo guurka muddada kooban iyo midka qarsoodiga oo haddii ay sii socdaan dhaawac weyn u geysan kara sumcadda iyo fikirka laga aaminsanyahay dadka Soomaalida ee dalka Hindiya u tago waxbarshada, ganacsiga , caafimaadka iyo dalxiiska.


وكالة أنباء الإمارات - UAE's Khalifa bin Zayed Al Nahyan Foundation to launch dam in Somalia\n星期六 21 七月 2018 - 7:31 下午\nFri 14-04-2017 16:59 PM\nUAE's Khalifa bin Zayed Al Nahyan Foundation to launch dam in Somalia\nHARGEISA, 14th April, 2017 (WAM)-- The UAE's Khalifa bin Zayed Al Nahyan Foundation will launch a dam in Hargeisa City, Somaliland, in the next two days to continue efforts to curb famine in the Horn of Africa country.\nThe UAE-funded project will drive agricultural and animal resources development in Hargeisa, and is one of projects carried out in Somalia to support the Somali people as part of fraternal relations, the sources added.\n阿联酋 - 中国：扩大教育伙伴关系的展望\n阿联酋 - 中国联合声明


Jowhar.com - Somali news Leader - News: Libaax cunay nin shaqaale ka ahaa Xero Xayawaanka lagu xanaaneeyo oo ku taal Addis Ababa\nDecember 07 2013 20:33:25\nLibaax cunay nin shaqaale ka ahaa Xero Xayawaanka lagu xanaaneeyo oo ku taal Addis Ababa\nLibaax ayaa maanta ku dilay nin shaqaale ka ahaa xero xayawaanka lagu xanaaneeyo oo ku taala magaalada Addis Ababa ee dalka Itoobiya, kadib markii ninkan uu ilaabay inuu xiro albaabka qol uu ku jiray libaaxa oo uu u nadiifinayay halka uu ku hoyan lahaa Libaaxu.\nLibaax ayaa maanta ku dilay nin shaqaale ka ahaa xero xayawaanka lagu xanaaneeyo oo ku taala magaalada Addis Ababa, kadib markii ninkan uu ilaabay inuu xiro albaabka qol uu ku jiray libaaxa oo uu u nadiifinayay halka uu ku hoyan lahaa Libaaxu.\nNinkan oo lagu magacaabo Abera Silsay oo 51 jir ah ayaa nadiifinayay qafaskii uu ku jiray libaaxa, iyadoo weerarkan uu ku dhacay 15-20 daqiiqo.\nLibaaxan oo lagu magacaabo Kenenisa Bekele oo loogu magac daray Orodyahanka reer Itoobiya ayaa ka mid ah dhowr libaax oo ku jira xerada xayawaanka ugu weyn ee Addis Ababa ku taal.\nXerada Xayawaankan lagu xanaaneeyo ayaa la filay sanadkii 1948-dii, xilligii uu furay Boqorkii hore ee Itoobiya Haile Selassie.\nAgaasimaha xerada xawaanka lagu xanaaneynayo Musie Kiflom ayaa u sheegay wakaalada Wararka ee AFP in ninkan uu soo galay qeybta 10aad ee halka Libaaxu ku jiray, isagoo ilaabay inuu xiro albaabka qafaskii uu Libaaxa ku jiray, isagoo doonayay inuu hagaajiyo qeybta uu seexan lahaa.\nLibaaxa ayaa ugu dambeyn cunay, waxaana ciidamada ammaanka ay xabado kor ugu rideen, hase ahaatee uma joojin.\nXeradan ayaa waxaa ku jira ilaa 15-Libaaxa loo yaqaano Abyssinian Lions ee gabaabsiga ah nuuca loo yaqaano shaashka qoorta ee madow oo ku nool dalka Itoobiya.\nDhacdadan ayaa ah tii labaad oo ka dhacda Xeradan xaywaanka muddo 17-sano ah, iyadoo sidan oo kale ah nin ka shaqeynayay xeradan uu Libaax dilay.\nXeradan Xayawaanka lagu xanaaneeyo ayaa maalintii waxaa soo booqda ilaa 2-kun oo ruux, oo u soo daawasho taga xaywaanada noocyadooda kala duwan ee ku jira xerada.\nmaster on September 16 2013\n0 Comments · 3706 Reads\njowhar.com3,112,298 unique visits